Vesti online / Vesti / Svet / Da li se Rusija i Turska razilaze u Siriji?\nU proteklih nekoliko nedelja, u severozapadnoj Siriji došlo je do još jedne ozbiljne vojne eskalacije. Ruske i sirijske režimske snage sručile bombe na delove Idliba, Halepa i Hame, nakon što su u dva napada Tahrira al-Šama, oružane grupe koja je ranije bila povezana sa Al-Kaidom, stradala 22 prorežimska borca 27. aprila, piše Al Džazira Balkans.\nZnačajne pukotine u rusko-turskom savezu\nNedavna eskalacija je najznačajnija otkako su Moskva i Ankara postigle probni sporazum da odvrate kopnenu ofanzivu uspostavljanjem demilitarizovane zone u predelima na severozapadu pod kontrolom pobunjenika prošlog septembra. Tokom proteklih nekoliko meseci, odredbe ovog sporazuma su u više navrata kršene.\nTurske čete su takođe napadnute u dva odvojena incidenta početkom maja. Sirijske režimske snage su granatirale tursku izvidničku poziciju u pokrajini Hama na severu, dok su kurdski borci iz Jedinica za zaštitu naroda (YPG) napali turske pozicije blizu Tel Rifata, pokrajine na severu Halepa, usmrtivši jednog turskog vojnika.\nOvi napadi i događaji koji su usledili pokazuju da se pojavljuju značajne pukotine u rusko-turskom savezu, dok se ove dve strane bore da implementiraju dogovorene prekide vatre.\nDo sada su Rusija i Turska skoncentrisale svoju saradnju u Siriji na zajednički interes suzbijanja američkog pritiska. Pa ipak, velike razlike je sve teže ignorisati: Moskvi je ponestalo strpljenja sa Ankarom i njenom nesposobnošću da obuzda HTS i osigura punu implementaciju demilitarizovane zone, dok je turska strana postala frustrirana jer ruska obećanja da će isterati YPG iz Tel Rifata još nisu ispunjena.\nNepoverenje je produbljeno posle 2. maja, kada je turski ministar inostranih poslova Mevlut Čavušoglu najavio da su Turska i SAD blizu uspostavljanja "bezbednosne zone“ istočno od reke Eufrat, duž sirijsko-turske granice. Čavušogluova izjava je verovatno uznemirila Moskvu, koja je odlučila da pojača pritisak na dve glavne zone o kojima Turska vodi računa: Tel Rifat i Idlib.\nKratkoročni turski cilj je da u potpunosti kontroliše sirijsko-tursku granicu zapadno od Eufrata i da otvori autoput na relaciji Gaziantep-Halep, što bi dalo turskim biznisima pristup sirijskom tržištu.\nIdlib je i za Tursku od strateškog značaja. Ankara strahuje da će, ako sirijski režim zauzme ovu pokrajinu i područja koja je okružuju a koja kontrolišu pobunjenici, izgubiti značajnu političku prednost u sirijskom sukobu i suočiti se sa još jednim velikim talasom sirijskih izbeglica koje beže do njenih granica.\nTurski "pokušaj da ima sve" ne daje rezultate\nZa Rusiju, Idlib takođe ima značajnu stratešku vrednost jer dve trećine autoputeva M4 i M5 koji povezuju Latakiju sa Halepom i Damask sa Halepom, prolaze kroz ovu pokrajinu. Vraćanje kontrole nad ovim ključnim putevima može pomoći sirijskom režimu sa ekonomskim oporavkom.\nU međuvremenu, dva druga faktora mogu dodatno zakomplikovati situaciju za Ankaru. Prvi, SAD su nedavno tražile od turske vlade da odlože kupovinu ruskog raketnog sistema S-400 i nude sporazum istočno od reke Eufrat. SAD su već pokušavale da posreduju između turske strane i YPG-a. Sleđenje tog puta bi moglo izvesti Tursku iz procesa u Astani i ugroziti odnose sa Rusijom.\nDo sada je jasno da "pokušaj da ima sve" nije najbolja strategija za Tursku. Ako SAD pojačaju svoj stav u vezi sa S-400, Turska bi mogla biti prisiljena da bira između američkih sankcija koje potkopavaju tursku ekonomiju ili ruske ofanzive u Idlibu koja slabi turski uticaj u Siriji.\nOvi faktori, zajedno sa trajnom neodređenošću u tursko-ruskim odnosima, obećavaju daljnju eskalaciju i nepredvidivost na severozapadu Sirije, zaključuje Al Džazira Balkans.


U poplavama u Papuaziji-Novoj Gvineji 71 osoba izgubila život - Klix.ba\nNajmanje 71 osoba izgubila je život u poplavama na istoku Papuazije-Nove Gvineje nakon prolaska ciklona Guba krajem sedmice, saopćili su u ponedjeljak zvanični izvori navodeći mogućnost da broj žrtava može biti veći.\nDeseci seljaka smatraju se nestalim u pokrajini Oro na istoku Papuazije-Nove Gvineje koju je u petak zahvatio ciklon Guba, izjavio je Gewa Copland koji koordinira spasilačke službe i pozvao da se hitno pošalje pomoć.\nFotografije pokazuju čitava sela uništena nakon plimnog vala visokog dva metra. Mostovi su uništeni i tako je glavni grad pokrajine Popodenttu odsječen od najbližeg aerodroma.\nCiklon Guba se udaljio od sjeverne obale zemlje, ali se očekuju snažni pljuskovi. Vlada je proglasila vanredno stanje u pokrajini koja broji 150.000 stanovnika.


PROTEST ŠLEPADŽIJA PROTIV MONOPOLA AMSS-A | TV KANAL 9 NOVI SAD\nNaslovna EMISIJE PROTEST ŠLEPADŽIJA PROTIV MONOPOLA AMSS-A\nPROTEST ŠLEPADŽIJA PROTIV MONOPOLA AMSS-A\n(VIDEO K9) A u Srbiji izgleda ni jedan dan ne može da protekne bez bar nekog štrajka ili protesta. Juče su protestovali ratari, a danas vlasnici privatnih šlep službi.\nVlasnici privatnih šlep službi iz brojnih gradova Srbije su vožnjom kroz Niš izrazili protest zbog “monopola AMSS-a na srpskim saobraćajnicama, čime im je uskraćeno pravo na rad”. Mada je Republička saobraćajna inspekcija saopštila da svi privatnici koji su registrovani za obavljanje poslova šlepovanja mogu nesmetano da rade, iz Ministarstva unutrašnjih poslova stiglo je objašnjenje da za njih nema mesta na auto-putevima.\nIći ćemo kamionima pred Skupštinu Srbije, kako bi najzad raščistili da li smemo da radimo posao za koji smo registrovali firme – kažu ogorčene šlepadžije. Vlasnici šlep-službi ističu da su spremni da kamionima blokiraju auto-puteve, ukoliko se njihov problem ne reši što pre, s obzirom na to da je letnja sezona period kad imaju najviše posla.\nKako je saopšteno, Zakonom o poveravanju javnih ovlašćenja predviđeno je da poslove šlepovanja na tzv. državnim putevima može obavljati samo AMSS, dok privatnici mogu preuzimati oštećena vozila tek na izlasku s auto-puta.AMSS u svom odgovoru na optužbe privatnika dostavljenom našem portalu, ističe da ih ni na koji način ne sprečava da rade, jer oni došlepaju pokvarena vozila do izlaska sa autoputa.\nU Savezu za Telegraf objašnjavaju da je ova praksa uvedena jer se dešavalo da nesavesne šlep-službe na Koridoru 10 namerno izazivaju kvarove na prvenstvo inostranim vozilima, kako bi ih prinudili da uz velike troškove koriste njihove usluge.\nPrethodni tekstZATVORENA KISAČKA ULICA\nSledeći tekstRUKOMETAŠI JUGOVIĆA POČELI PRIPREME


Hospitalizovana Ćupričanka koja se žalila na tretman u bolnici u Ćupriji | Info centrala\nNaslovna Društvo Hospitalizovana Ćupričanka koja se žalila na tretman u bolnici u Ćupriji\nSanja Nikolić koja se juče obratila medijima pošto je, kako sama kaže, doživela veoma neprijatno iskustvo sa lekarom i medicinskim tehničarom Urgentne službe Opšte bolnice u Ćupriji o čemu možete čitati OVDEsinoć je hospitalizovana usled pogoršanja stanja izazvanog kovidom.\nOna je pregledana, urađen je snimak pluća i nalazi se na odeljenju.\nU medjuvremenu, na mejl koji smo JUČE uputili Opštoj bolnici u Ćupriji stigao je odgovor pomoćnika direktora koji je iskoristio priliku da novinare optuži za senzacionalizam, te „prepisivanje sa društvenih mreža“ što je neistinita tvrdnja s obzirom da je Sanja Nikolić lično dala izjavu Infocenrali pod punim imenom i prezimenom.\n„Informacije o dogadjaju o kome ste izvestili preko vašeg internet portala, iskreno veoma senzacionalistički, kršeći sva pravila objektivnog novinarstva, odnosno bez ikakvog stava druge strane, smo imali prilike da proverimo delimično. Nikakve dopise od pacijentkinje nismo imali prilike da dobijemo i nemamo nikakve pisane tragove dobijene od pacijentkinje. Izjave aktera, zaposlenih u OB ĆUPRIJA, će biti uzete danas i vraticemo kamere koje su zabelezile ceo dogadjaj. O svim merama nakon sprovedenog postupka ćemo obavestiti medije i unapred Vas molim da iste objavite na Vašem portalu kako bi ispoštovali princip objektivnog informisanja. Lično smatram da je objavljivanje clanaka prepisivanjem sa drustvenih mreza amaterstko novinarstvo koje sledi principe rialiti programa koje nikako ne doprinosi objektivnom medijskom prikazu. Nadam se da ce Vas portal u buducnosti biti dragocen saradnik u objektivnom obaveštavanju javnosti i svojim doprinosom doprineti borbi protiv epidemije u kojoj zdravstveni radnici ostavljaju poslednju kap krvi.\nPomoćnik direktora OB Ćuprija“\nPodsećamo da je neukazivanje lekarske pomoći krivično delo koje se kažnjava novčanom kaznom ili kaznom zatvora.\nPrethodni tekstNađena Sara Sekulić (13)\nSledeći tekstU Svilajncu otvorena švajcarska kompanija „Regent Lighting“


Rezultati četvrtog dana Australijan opena: Stana mučio Kopil, a Nišikorija Dodig\nM. Bećagović / B. Vinulović\nOkončan je četvrti dan Australijan opena, a dešavanja sa terena u Melburnu mogli ste da pratitie uživo uz Blicsport.\nBranilac trofeja Stanislas Vavrinka jeste u tri seta dobio Rumuna, 194. igrača sveta, ali je u prva dva prevagu odneo tek u taj-brejku, da bi na kraju trijumfovao posle dva sata i 20 minuta igre.\nSa druge strane, Kei Nišikori je skoro tri sata proveo na terenu kako bi eliminisao Ivana Dodiga. Hrvatski teniser je dobio prvi set, u drugom je Japanac izbegao taj-brejk, koji je u četvrtom odigrao besprekorno za nastavak takmičenja.\nFerer je preokrenuo protiv Stahovskog, dok su u tri seta do pobede došli još Simon, Džonson, Garsija-Lopez i Nieminen.\nVerdasko je obezbedio duel sa Novakom Đokovićem, pobedivši Japanca Soedu u tri seta za tri seta. U poslednjem setu Soeda je parirao samo do taj-brejka i 2:2, posle čega je prvu meč loptu lagano iskoristio Španac. Raonić je do pobede nad Jangom došao posle 104 minuta, samo u drugom setu nije oduzeo servis, pa je tada presudio taj-brejk.\nUkoliko Đoković savlada Verdaska, čeka ga pobednik duela Izner - Muler, ostali parovi šesnaestine finala su Lopez - Janovič, Beker - Raonić, Vavrinka - Nieminen, Pospišil - Garsija Lopez, Ferer - Simon i Džonson - Nišikori.\nU ženskoj konkurenciji, Serena Vilijams je obezbedila duel sa Elenom Svitolinom, sledeći parovi su Muguruza - Bačinski, Cibulkova - Korne, Zahlavova-Stricova - Azarenka, Kvitova - Kiz, Vandervege - Brengl, Đorđi - Venus Vilijams, Lepčenko - Radvanska.\nTotalna pometnja, Novaka već proglasili osvajačem Australijan opena pa je njegov "dežurni mrzitelj" to proširio! Veliki kiks čuvene kompanije /FOTO/


Iz kineskog grada Si'an kreće još jedna teretna železnička linija ka Evropi - Pluton Logistics\nSi’an, glavni grad severozapadne kineske provincije Šansi, pokrenuo je u sredu novu liniju za transport tereta u Evropu, koja prelazi Kaspijsko i Crno more kombinovanim prevozom železnica-more. Do nekoliko zemalja centralne i istočne Evrope, može se stići preko ove nove rute železničkog i pomorskog saobraćaja, prenosi Kineski međunarodni radio (CRI).\nPrvi voz na ovoj ruti, natovaren robom, kao što su sportska oprema, odeća i posteljina, krenuo je u sredu iz međunarodne luke Si’an. Voz će proći kroz Kazahstan, Azerbejdžan, Rumuniju, Mađarsku, Slovačku i Češku Republiku i na kraju stići do Manhajma u Nemačkoj, preći će ukupnu udaljenost od 11.300 km, piše CRI.\nNova ruta pokriva zemlje i regione koji su retko viđali usluge teretnih vozova Kina-Evropa u prošlosti, otvarajući nova tržišta za domaća i međunarodna preduzeća, rekao je Iuan Ksiaojun, generalni direktor kompanije Si’an Free Trade Port Construction and Operation Co, dodajući da trasa pruža i novu opciju transporta za domaća i međunarodna trgovinska i logistička preduzeća.\n– Nova železnička usluga je poboljšala efikasnost transporta i uštedela transportne troškove za preduzeća. U trenutnoj situaciji, predstavlja novu priliku za našu kompaniju da stabilizuje izvoz – rekao je Jia Min, menadžer međunarodne logističke kompanije u Sianu.\nTrenutno, Si’an ima 16 glavnih teretnih železničkih ruta ka Evropi, koji prolaze kroz 45 zemalja i regiona duž Pojasa i puta.\nU prvom kvartalu godine, iz Si’ana je ukupno otišlo 790 teretnih vozova za Evropu.\n← Blizanac broda Ever Given već mesec dana nasukan u Kaliforniji\nMaersk pokreće novu avio-kargo kompaniju do kraja 2022. →\n12. februara 2021. 17. februara 2021. Milica Milosavljevic\nKakvi su planovi kompanije COSCO za tržište Srbije?


Italijanski naučnici: COVID-19 sporo mutira, vakcina može dugo biti korisna\nZdravlje Autor:Fox News30. mar. 202020:03 > 20:20\nTrenutno ne postoji određeni lek koji bi mogao da izleči koronavirus, ali istraživači u Italiji tvrde da je COVID-19 bolest koja sporo mutira, što se može zaključiti prema njenom genetskom materijalu.\nOvo otkriće ukazuje na to da kada lek bude pronađen on može biti od pomoći tokom dužeg perioda.\nU istraživanju u kom su učestvovala dva nezavisna tima iz ove zemlje, upoređeni su primerci virusa na početku epidemije sa novijim primercima.\nAmerička agencija za lekove odobrila hlorokin za lečenje koronavirusa\n„Mogli smo očekivati desetine novih mutacija nakon toliko infektivnih ciklusa kod pacijenata, ali naši podaci pokazuju da ovaj virus ima jako stabilan RNK, sa samo pet novih varijacija. Virus sa stabilnim genomom je dobra vest za razvoj vakcine jer nagoveštava da bi efikasnost vakcine mogla da bude trajna, najverovatnije duži niz godina“, kaže profesor Stefano Menco, načelnikj Odeljenja za virusologiju na Univerzitetskoj bolnici Ankona.\nDoktorka Maria Rozaria Kapobjanki sa italijanskog Nacionalnog instituta za infektivne bolesti „Lazaro Spalancani“ rekla je da je ovo veoma važno za naučnu zajednicu u borbi protiv koronavirusa, ali je istakla i da je potrebno još istraživanja.\n„Viralni genomi su dinamični i potrebne su dalje analize ovih preliminarnih podataka kako bi se odredio biološki značaj varijacija gena i istražio evolucioni put koronavirusa“, kaže dr Kapobjanki .


Montesori program od 6 do 12 godina\nOvo je period:\nDete ne koristi više ruke već maštu za učenje. Umesto učenja napamet, Montesori školski program se zasniva na korišćenju mašte, aktivnom istraživanju i otkrivanju prema detetovim interesovanjima. Program obuhvata zanimljive priče, Montesori materijale, korišćenje enciklopedija i drugih knjiga, Montesori materijale, eksperimente i modele.\nMontesori materijali za ovaj period osmišljeni su tako da olakšavaju razumevanje složenih aspstraktnih ideja i postepen prelazak od konkretnog ka apstraktnom. Učitelji umaju ulogu usmeravanja i pomaganja u prirodnom procesu učenja i druženja, umesto da budu centar školskog programa i nameću svoje moralne vrednosti, čime se otežava prirodan razvoj.\nDeca imaju potrebu i da uče i da druže se istovremeno. Zato se u Montesori školi učenje odvija u malim grupama koje se formiraju prema interesovanjima čime se podstiče diskusija, razmena mišljenja a time i razumevanje gradiva. Time deca uče da rade zajedno sa drugima, da poštuju druge i uče da sa svakim mogu naći nešto zajedničko. To je osnova za prevenciju nasilja i razvijanje pozitivnih socijalnih odnosa.\nIstraživanja van škole\nZnanje nije ograničeno na školu niti određen program. Znanje se može naći svuda. Mnogo je korisnije i zanimljivije otići i videti pravu reku nego učiti o njoj iz udžbenika. Zato deca u Montesori školi planiraju posete bibliotekama, muzejima, galerijama, arheološkim lokalitetima, prirodnim i kulturnim spomenicima, opservatorijama, u okviru istraživanja tema kojima se bave. Istovremeno uče da se snalaze u svetu vn škole i kuće.\nIzgradnje moralnih načela\nŠta je dobro a šta ne, šta se radi a šta se ne radi? Deca ovog uzrasta postavljaju ovakva pitanja jer je ovo period kada se gradi moralnost koja će biti osnova moralnih načela ličnosti do kraja života.\nMontesori program od 12 do 18 godina\nPeriod adolescencije podrazumeva velike fizičke i mentalne promene. Mladi ljudi su veoma osetljivi. Pojavljuju se sumnje, oklevanja, različite, često burne emocije, obeshrabrenost. Takođe je kapacitet za učenje smanjen. Ovo je period povoljan za kreativni rad i jačanje samopouzdanja, za razvoj plemenitih osobina koje pripremaju za društvo, odnosno osećaja za pravdu i za lično dostojanstvo.\nU tradicionalnoj srednjoj školi adolescenti su primorani da nepokretno sede, pasivno slušaju, uče napamet, odgovaraju za ocene a stres zbog ovih pritisaka često ima negativne efekte na razvoj.\nAdolescenti treba da budu zaštićeni tokom ovog perioda. Potrebno je da razumeju način na koji funkcioniše društvo u koje ulaze. Idealno okruženje za njih je priroda, i to seosko imanje na kome žive, uče i rade, gde je sve usmereno na njihove fizičke i psihološke potrebe. Tada imaju dovoljno vremena za sebe i za vršnjake i postižu ravnotežu izmedju praktičnog i intelektualnog rada. Potrebna im je ekonomska samostalnost, pa se uče osnovama ekonomije kroz vođenje imanja.\nŽivot u zajednici u kojoj se odnosi uspostavljaju na osnovu zajedničkog rada, baš kao i u društvu, predstavlja kvalitetnu osnovu za kasniji život.


Blog Archives - IDEAL računovodstvo\nRačunovodstvena agencija Beograd\nOsnivanje i registracija firme\nOsnivanje DOO firmi\nOsnivanje preduzetničkih agencija\nOsnivanje paušalnih agencija\nCena računovodstvenih usluga: šta na nju utiče?\nSvaki direktor, bez obzira na to da li vodi malo, srednje ili veliko preduzeće, ima gomilu obaveza i briga: sastanci sa klijentima i poslovnim partnerima, nabavljanje materijala potrebnog za rad, obezbeđivanje plata zaposlenima i, naravno – izvršavanje obaveza prema državi. Koliko god da je preduzetnik ekonomski potkovan, teško da može da pronađe vremena za obavljanje…\nOsnivanje doo firme: vodič za buduće preduzetnike\nKako osnovati doo (društvo sa ograničenom odgovornošću)? Ukoliko ste odlučili da pokrenete sopstveni biznis i ako ste se opredelili da Vaš oblik organizovanja bude društvo s ograničenom odgovornošću, predstoji Vam osnivanje doo firme, odnosno registracija tog privrednog društva kod Agencije za privredne registre, otvaranje računa kod banke, kao i prijava nadležnoj filijali Poreske uprave. Pre…\n10 načina kako da povećate profit i zadržite postojeće kupce\nU svakoj firmi ključan cilj u prodaji jeste zadržati postojeće kupce. Zadržati postojećeg kupaca je daleko jeftinije nego sticanje novoh. Trebate stalno kontrolisati i poboljšavati stepen zadovoljstva kupaca. Što je stepen veći, veći je i procenat zadržavanja kupaca. Morate imati na umu sledeće: Pridobiti novog kupca košta 6 puta više od cene koju ima zadržavanje…\nRačunovodstveni softver: kako ga odabrati?\nPosle planiranja i određivanja budžeta važno je odrediti šta vam je zaista potrebno i šta očekujete od potencijalno novog softverskog alata. Da biste na kraju uspešno procenili i izabrali softver morate jasno prepoznati funkcionalnosti koje vam trebaju i koje tražite i očekujete od poslovnog softvera. Šta očekujete da softver “donese” u vašu organizaciju? Dokument korisničkog zahteva bi trebalo…\nRačunovodstvena agencija – šta trebate proveriti pre uspostavljanja saradnje?\nU velikom broju slučajeva, cena je kriterijum koji postaje 1# kada je u pitanju odabir računovodstvene agencije. No, iako je cenu najlakše uporediti (jer je očigledna) postoji još par ključnih kriterijuma koje je neophodno proveriti, kako biste bili sigurni da će usluga koju dobijete biti na zadovoljavajućem nivou. 1# Edukacija – da li zaista želite da poverite…\nOsnivanje preduzeća: saznajte korake\nUkoliko ste trenutno u fazi razmatranja pokretanja sopstvenog biznisa, onda ste na pravom mestu. 1# Da li odabrati DOO ili preduzetnički oblik? Pre nego što se upustite u proceduralno otvaranje pravnog lica, neophodno je da razmotrite koji oblik pravnog lica bi bio odgovarajuć za Vaš biznis: preduzetnik ortačko društvo komanditno društvo društvo sa ograničenom odgovornošću…\n© 2019. IDEAL računovodstvo - All rights reserved.


8 Mps / 30%\nPoslednja izmena 16:21\n02.03.2019 u 17:12\nPrivredni rast najveća boljka\nGlavni razlozi za usporavanje privrednog rasta Srbije su korupcija, zaostajanje kad je reč o vladavini prava, nedovoljno učešće investicija u bruto domaćem proizvodu (BDP) i loš obrazovni sistem. Ovo se navodi u dokumentu Fiskalnog saveta (FS) pod naslovom „Zašto privredni rast Srbije zaostaje” pripremljenom za „Kopaonik biznis forum”. Autori dokumenta navode da je nizak privredni rast osnovni ekonomski problem Srbije, jer sprečava osetnije povećanje životnog standarda građana i sustizanje ekonomski razvijenijih zemalja Evrope. Srbija u brzini privrednog rasta podbacuje od 1,5 do dva procentna poena\n28.02.2019 u 16:06\nJavni dug Srbije smanjen je u decembru 2018. godine za 1,1 milijardu evra u odnosu na novembar, i iznosio je 23,01 milijardu evra, objavilo je danas Ministarstvo finansija. Decembarski iznos javnog duga činio je 53,6 odsto bruto domaćeg proizvoda (BDP) zemlje, dok je u novembru taj udeo iznosio 56,2 procenta. Na kraju 2017. godine, javni dug je „težio” 23,22 milijarde evra, i imao je udeo od 57,9 odsto u BDP-u. Najniži udeo javnog duga u BDP-u zabeležen je 2008. godine, kada je sa nominalnim iznosom od 8,78 milijardi evra učestvovao u BDP-u sa 28,3 posto, dok je najveći udeo od 201,2 procenta BDP-a registrovan 2000. godine, prenosi Tanjug.\n20.02.2019 u 23:53\nPriznanja za Dan Beogradskog dramskog pozorišta\nDan Beogradskog dramskog pozorišta obeležen je uručenjem godišnjih nagrada na sceni „Rade Marković”. Glavna nagrada za višegodišnji doprinos BDP-u i pozorišnom životu Srbije „Tatjana Lukjanova” pripala je dramskom umetniku Srđanu Dediću, koji je bio odsutan. Specijalnu nagradu za kolektivnu igru dobio je ansambl predstave „Klošmerl” u režiji Kokana Mladenovića. Priznanja za najbolja ostvarenja članova ansambla kuće i gostujućih umetnika i autora u predstavama BDP-a u 2018. godini uručena su Dragiši Milojkoviću za ulogu direktora pozorišta u predstavi „Na tragu”, Milanu Čučiloviću za ulogu oca u predstavi „Moj deda je aut” i Vladanu Miliću za ulogu sina u predstavi „Ničiji sin”. Primajući nagradu Milojković je priznao da se lepo oseća u ulozi upravnika, makar na dva sata koliko traje\n10.01.2019 u 15:50\nNikolić: BDP Srbije ove godine manji do 0,7 odsto ako se ne ukinu takse za izvoz na KiM\nBruto domaći proizvod (BDP) Srbije će ove godine biti smanjen od 0,5 do 0,7 procentnih poena ako ne budu ukinute takse za izvoz robe na Kosovo i Metohiju, rekao je danas saradnik časopisa Makroekonomske analize i trendovi (MAT) Ivan Nikolić, prenosi Beta. On je na konferenciji za novinare rekao da će problem sa izvozom na KiM biti jedan od najvećih „izazova” za ekonomiju Srbije u 2019. godini. Vlast u Prištini uvela je početkom novembra takse na uvoz robe iz Srbije i Bosne i Hercegovine od deset odsto, osim na robu stranih kompanija, a zatim krajem tog meseca taksu povećala na 100 odsto i obuhvatila svu robu. „Ako se ove godine ne ukinu takse i omogući izvoz robe na KiM BDP će pasti od 0,5 do 0,7 procentnih poena a to nikako nije malo”, rekao je Nikolić. Saradnik MAT-a\n21.12.2018 u 15:37\nBDP Srbije će 2019. godine rasti po stopi od 3,5 odsto\nAnalitičari Erste grupe procenjuju da će stopa rasta bruto domaćeg proizvoda (BDP) Srbije ove godine iznositi 4,3 odsto, ali da će 2019. godine pasti na 3,5 odsto, a 2020. na 3,1 odsto, saopštila je danas ta bankarska grupacija. „U narednoj godini se očekuje nastavak boljih ekonomskih trendova, domaća tražnja bi trebalo da obezbedi pozitivan i bolji doprinos, a očekuju se ubrzanje privatnih i javnih investicija”, navodi se u saopštenju. Dodaje se da će neto izvoz ove godine dati negativan doprinos zbog jačih pritisaka na uvoz koji potiču iz boljih rezultata u svim sektorima i da će se taj trend nastaviti i naredne godine. Ističe se da se prognozira postepeno ubrzanje inflacije sa dva odsto ove godine na 2,3 odsto sledeće i 2,7 odsto 2020 godine. Analitičari Erste grupe\nJavni dug se zadržao na 23,9 milijardi evra u septembru\nJavni dug Srbije iznosio je na kraju septembra 2018. godine 23,9 milijardi evra, kao i u avgustu, što čini 55,9 procenata bruto domaćeg proizvoda (BDP), objavilo je danas Ministarstvo finansija. Na kraju 2017. godine javni dug je bio 23,22 milijarde evra, ili 57,9 procenata BDP-a, prenosi Tanjug. Kada je reč o valutnoj strukturi javnog duga, na kraju septembra ove godine 39,3 odsto su činile obaveze u evrima, 28,5 procenata u dolarima, a 25,9 odsto u dinarima. Najniži udeo javnog duga u BDP-u zabeležen je 2008. godine, kada je sa nominalnim iznosom od 8,78 milijardi evra učestvovao u BDP-u sa 28,3 posto, dok je najveći udeo, od 201,2 procenta BDP-a, registrovan 2000. godine.\n08.11.2018 u 15:16\nEvropska komisija povećala prognozu privrednog rasta Srbije\nEvropska komisija je povećala projekciju rasta bruto domaćeg proizvoda (BDP) Srbije za ovu godinu na 4,1 odsto u jesenjem izveštaju „Evropske ekonomske prognoze”, sa prethodnih 3,3 procenta koliko je predviđala u prolećnom, majskom izveštaju. EK je, takođe, povećala procenu privrednog rasta Srbije za 2019. godinu sa ranijih 3,3 odsto na 3,8 procenata, a toliki rast očekuje i 2020. godine. Prema proceni EK, javni dug Srbije će u ovoj godini iznositi 56,4 posto BDP-a, iduće godine će pasti na 54,1 procenat, a 2020. na 52,1 odsto. U publikaciji objavljenoj na zvaničnoj internet stranici Evropske komisije, navodi se da je ekonomski rast Srbije ubrzao na skoro 5,0 odsto u prvom polugodištu 2018. na godišnjem nivou, da perspektive deluju snažno i da bi rast trebalo da ostane dinamičan\n01.11.2018 u 13:02\nEBRD podigla prognozu rasta Srbije sa 2,9 na 4,2 odsto\nEvropska banka za obnovu i razvoj (EBRD) povećala je prognozu rasta bruto domaćeg proizvoda Srbije za 2018. godunu za 1,3 procentna poena, sa 2,9 odsto, iz maja, na 4,2 posto. U najnovijem izveštaju objavljenom danas na sajtu ove finansijske institucije, EBRD je zadržao projekciju privrednog rasta Srbije za 2019. godinu na ranijem nivou od 3,5 procenata. U ažuriranom izveštaju pod nazivom „Regionalne ekonomske perspektive”, u odeljku posvećenom Srbiji, EBRD navodi da je „posle skromnog rasta u 2017. godini (od skoro 2,0 odsto), privreda u prvoj polovini 2018. godine zabeležila ekspanziju od 4,9 odsto međugodišnje na krilima snažnije domaće tražnje, i prvenstveno većih investicija”.\n26.04.2019 u 16:20\nVođa grupe „Amerika” osuđen u Peruu na 25 godina zatvora\n26.04.2019 u 16:05\nKoruški župan traži da Kurc zabrani ustaški skup u Blajburgu\n26.04.2019 u 16:00\n26.04.2019 u 15:30\nKrasić oslobođen za ubistvo Perovića


Pobesneli i paradajz\nNajomiljenije letnje povrće, verovatno i najomiljenije – paradajz, postalo je, ni krivo ni dužno, paradigma vlasti Aleksandra Vučića. I to po dva osnova.\nKošarka postala fudbal\nBolji naslov za ovu kolumnu bio bi – Kako je i košarka sistemski uništena od jednog idiota, ali predugačak za ovakvu formu.\nVuk Jeremić, Miroslav Aleksić, Vladimir Gajić i Borislav Novaković imali su neposrednu priliku da se uvere u ono o čemu se u u Srbiji sve glasnije govori, a to je da se na čelu naše države, najblaže rečeno, nalazi mentalno nestabilna osoba.\nReših da se ženim…\nNa kraju krajeva, Prvorođeni je samo običan čovek.\nBez obzira na činjenicu da je sednica Glavnog odbora Srpske napredne stranke protekla bez većih problema, evidentno je da su ovu stranku napali virusi kojih će se rešiti teže nego korone.\nMoram da priznam da mi je ova prašina podignuta oko ujedinjenja Srpske napredne stranke i SPAS-a malo nejasna i krajnje nepotrebna.\nSve ovo šta se dešava sa nama i oko nas, navelo me je na jednu misao – Šta će biti sa našom decom?


Nakon akcije “Eskort 2”: Troje pred tužiocem, petoro na slobodi - Glas Srpske\nNakon akcije “Eskort 2”: Troje pred tužiocem, petoro na slobodi\nN. T. 29.01.2020 09:28\nBANjALUKA - Darko Lakić (31), Nevena Samardžija (27) i Bojan Ćirić (29) iz Banjaluke, uhapšeni u akciji “Eskort 2” zbog sumnje da su se bavili švercom droge, zelenaštvom iiznudom, predati su u nadležnost Okružnog javnog tužilaštva Banjaluka.\nOstali uhapšeni pušteni su da se brane sa slobode. Iz Tužilaštva je saopšteno da Lakića policija sumnjiči za iznudu i zelenaštvo, Ćirića za neovlašćenu proizvodnju i promet opojnim drogama, a Samardžiju za omogućavanje uživanja opojnih droga.\nAkciju "Eskort 2" izveo je juče MUP Republike Srpske na području Banjalčuke i Doboja u saradnji s Policijskim upravama tih gradova. Osim pomenutih, u policiji su ispitivani Srđan Šućur, Aleksandar Štrkić, Sara Milojević, Neven Nešković i Simeun Pantić. Nešković se obratio putem svog advokata „Glasu Srpske“ sa tvrdnjama da nije hapšen i osumnjičen već da je pozvan kao svjedok.\nPolicija je ranije, navodeći inicijale, saopštila da su osumnjičeni krivična djela počinili u Banjaluci i Doboju. Izvor blizak istrazi je pojasnio da Lakića terete da je iznuđivao novac od dvije osobe kojima je davao zajam uz zelenaške kamate.\n- Postoji sumnja da je Lakić počinio iznudu i zelenaštvo na štetu Gorana K. i Miloša K. kojima je u posljednje vrijeme pa sve do 27. januara davao pozajmice. Koristio je njihovo loše finansijsko stanje i tako pribavio nesrazmjernu imovinsku korist - pojasnio je naš izvor.\nDodao je da postoje određene indicije da su pojedini uhapšeni učestvovali u izazivanju opasnosti na štetu Đorđa P. koje je počinjeno 17. oktobra 2019.\n- Osam uhapšenih teretimo za krivična djela nedozvoljena proizvodnja i promet opojnih droga, omogućavanje uživanja opojnih droga, iznuda, zelenaštvo, izazivanje opšte opasnosti i ugrožavanje bezbjednosti. Akcija je sprovedena pod nadzorom Okružnog tužilaštva Banjaluka, a sproveli su je policijski službenici PU Banjaluka i Uprave za organizovani i teški kriminalitet, u saradnji sa PU Doboj - saopšteno je iz MUP-a RS.\nVećina uhapšenih poznata je policiji od ranije, a Lakić je nedavno hapšen zbog sumnje da je napao vozača autobusa "Aldemo turs" u Banjaluci.\nLakić je, inače, bivši zatvorski čuvar Kazneno-popravnog zavoda Foča, kojeg je 2015. Vrhovni sud RS pravosnažno osudio na tri i po godine zatvora zbog premlaćivanja policajca Vladislava Mijovića koji je kasnije preminuo u bolnici.\nPantić se vodi kao vlasnik agencije za obezbjeđenje "VIP sekjuriti" i prema pisanju medija povezan je sa kriminalnom grupom "Pink Panter". Lakić je takođe član te firme.\nNešković je poznat po nadimku Mali i hapšen je zbog organizovanih krađa, a osuđen je prije nekoliko godina na četiri godine zbog krađe teške više od 50.000 KM.\nPolicija je pretresla šest lokacija u Banjaluci i jednu u Doboju. Oduzeto je više od kilogram bijele praškaste materije, kokain, 4.000 KM, tri laptopa, rokovnici sa evidencijama lica, brojeva i troškova, originalan važeći dupli pasoš na ime Srđan Šućur te hemijske supstance i preparate zabranjeni za upotrebu, sa špricama i iglama za korišćenje te mobilni telefoni. Između ostalog, specijalna policija pretresla je kuću Darka Lakića u Debeljacima.\nModriča:Muškarac stradao obrađujući njivu\n10. 04. 2020 11:08\nSaobraćajka kod Srebrenika: Teško povijeđen devetnaestogodišnji mladić\n10. 04. 2020 10:30\nModriča:Pronađeno tijelo na njivi pored traktora\n10. 04. 2020 10:24\nModriča: Lokalizovan šumski požar u Tolisi\n10. 04. 2020 10:20\nOtrovao 35 pasa u Jajcu\n10. 04. 2020 05:54\nDetalji jednogodišnje policijske istrage u Bileći: Lažni radnik “Vodovoda” pokrao staricu\n09. 04. 2020 23:22\n09. 04. 2020 18:25\nZapalio se “ford mondeo” tokom vožnje\nDrogirali se na ulici za vrijeme policijskog časa, sa sobom ponijeli nož i sjekiru\n09. 04. 2020 14:21\nPrijedor: Uhapšen zbog izazivanja požara u Sjeverovcima\n09. 04. 2020 12:29\nPožari sve veći problem u Republici Srpskoj, samo u Banjaluci danas 10 intervencija\n09. 04. 2020 11:50\nSrbačka policija kaznila 11 osoba: Tokom policijskog časa na izletištu pekli jagnje\n09. 04. 2020 11:49\nPolicajac u Kiseljaku uhapšen zbog droge\nDoboj:Mladići u „golfu“ vozili drogu\n09. 04. 2020 10:40\nU Janji počinjena teška krađa\n09. 04. 2020 10:13


Zaposleni u RTB Bor pomažu dečaku za operaciju oka – NovostiDana.rs\nZaposleni u RTB Bor pomažu dečaku za operaciju oka\nBOR – U humanitarnoj akciji radnici Rudnika bakra Bor, preduzeća, Topionice i rafinacije prikupili su za operaciju dečaka Novaka Milojevića 240.400 dinara, saopšteno je danas iz RTB Bor.\nSa verom da će malom Novaku Milojeviću, dečaku koji ima tešku bolest levog oka, zaposleni u Rudarsko-topioničarskom basenu Bor pomoći da što pre bude operisan na Očnoj klinici u Novom Sadu, menadžment kompanije je sredinom decembra organizovao akciju prikupljanja novčanih priloga za tu skupu operaciju.\nU plemenitoj akciji simbolično nazvanoj „Ne dozvolimo da dečak oslepi“ radnici su prikupili 240.400 dinara, a novac je danas uplaćen na žiro-račun banke.\nNovak Milojević je učenik drugog razreda Osnovne škole „Vuk Karadžić“ u Boru. Odgaja ga samohrani otac i materijalna situacija im je na ivici egzistencije. Dečak ima ablaciju rožnjače levog oka, dok na desnom oku ne vidi 90 odsto, zbog čega mu je hitno potrebna operacija na novosadskoj Očnoj klinici, precizira se u saopštenju.


Drugo lice Vizantije - Evoluta\nDelfa Ivanić – zaboravljene UspomeneEvropski feminizmi 1700 – 1950.\nHomeNaša izdanjaPolihistorDrugo lice Vizantije\nPočetna / Polihistor / Drugo lice Vizantije\nPogledaj korpu knjiga: „Zemlja i ljudi – iz istorije životne sredine Zapadnog Balkana“ je dodata u vašu korpu.\n1,980 рсд 1,260 рсд\nU šest poglavlja, koje čine Drugo lice Vizantije, svoje važno mesto našli su jedna zbirka šala, medicinski traktat, prosopografske beleške o neznatnim ljudima, fenomen vremena kao trajanja, poljoprivredna enciklopedija i sanovnik. Želeo bih da se budući čitaoci osećaju kao da su u starim kinematografima i da pred njihovim očima promiču slike koje im poput bengalske vatre osvetljavaju jedan nepoznat i zauvek nestao svet.\nDrugo lice Vizantije količina\nBiblioteka: Polihistor Oblast: istorija Product ID: 4976\nOva knjiga je kontrapunktiranje na moju studiju Strah u poznoj Vizantiji, 1180-1204, I-II, Beograd 2000. jer je u njoj slika o Vizantijskom carstvu isuviše obojena tamnim tonovima, što je s obzirom na temu sasvim razumljivo. Nastojao sam da pokažem da je hiljadugodišnja imperija imala i svoje drugačije, vedrije lice.\nDve jednostavne činjenice predstavljale su polazište za poduhvat koga sam se latio. Prva uvažava okolnost da je istorija nauka o prošlosti, a druga istrajava na tome da je prošlost sve što se dogodilo. Istoriju, dakle, ne čine samo ratovi, velike ličnosti, epohalni događaji, religija ili administracija, nego i običan svakodnevni život, „mali“ ljudi, prividno manje značajna ili gotovo beznačajna zbivanja. U knjizi sam se bavio ovim drugim pitanjima i zato sam u podnaslovu naglasio da je reč o „nekoliko sporednih tema“, pri čemu je i pridev „sporedne“ ipak samo uslovan i nedovoljno precizan.\nBeograd, septembar 2014. godine\nBudite prvi koji će napisati recenziju za „Drugo lice Vizantije“ Odustani od odgovora


Medvedev: Ne politizujte „Severni tok 2“ - 13.02.2016, Sputnik Srbija\nJedan broj zemalja pokušava veštački da politizuje projekat „Severni tok 2“, izjavio je premijer Rusije Dmitrij Medvedev. 13.02.2016, Sputnik Srbija\nSve je nazalost politizovano gospodine Medvedev pa i severni tok 2. Niz balkanskih zemalja se buni licemerju zapada blokadom juznog toka a istovremenom izgradnjom severnog toka 2. Zasto se nedozvoljava izgradnja juznog toka ako su sankcije Rusiji bile razlog a dozvoljava se izgradnja severnog toka 2???\n08:47 13.02.2016 (Osveženo: 09:20 13.02.2016)\nJedan broj zemalja pokušava veštački da politizuje projekat „Severni tok 2“, izjavio je premijer Rusije Dmitrij Medvedev.\nPremijer Rusije Dmitrij Medvedev izjavio je da neke države pokušavaju da politizuju projekat „Severni tok 2“, iako je niz zemalja pokazao interes za njegovu drugu fazu.\n„Sada je na pragu ’Severni tok 2‘ i, nažalost, kao i u svakom velikom poslu, neke države pokušavaju da ovaj projekat veštački politizuju, iako mi vidimo zainteresovanost jednog broja zemalja za drugu fazu projekta“, rekao je Medvedev na sastanku sa poslovnim krugovima Rusije i Nemačke na polju Minhenske konferencije.\nOn je naveo da je nedavno razgovarao o ovom pitanju sa premijerom Finske, kolegama iz austrijske Vlade i drugim partnerima.\n„Nadamo se da će ipak odluka o ovome biti doneta“, rekao je Medvedev.\nRuski premijer je izjavio i da sankcije Rusiji neće dovesti do političkih rezultata i da nisu korisne na ekonomkom planu.\nŠef „Gasproma“ Aleksej Miler izjavio je da će „Severni tok 2“ biti završen tačno po planu — 2019. godine.\n„Sada se spremamo za kupovinu cevi. U septembru će biti održan kongres o postavljanju cevi i početkom 2018. godine već će početi radovi na izgradnji cevovoda“, objasnio je on.\n13 Februar 2016, 13:06


Sporna srpska neutralnost | Evropa | DW | 11.09.2014\nSporna srpska neutralnost\nDa li zemlja koja se nalazi u procesu pridruživanja Evropskoj uniji može da ostane neutralna po pitanju krize u Ukrajini? Zvanični Beograd pokušava upravo to, ali nemački ambasador misli drugačije.\nTo je donekle bio i povod da nemački ambasador u Beogradu Hajnc Vilhelm kaže srpskim medijima: „Ne bih rekao da je Srbija neutralna. Srbija se nalazi u pregovaračkom procesu o članstvu u EU. Vaša država se odlučila za evropski put i izabrala je da bude članica EU... a od zemlje kandidata i zemlje koje pregovara očekuje se da podržava političke odluke koje donosi EU“, kazao je nemački ambasador.\nHajnc Vilhelm: Ne bih rekao da je Srbija neutralna\nSličan stav je izneo i šef delegacije Evropske unije u Srbiji Majkl Devenport, koji je izjavio „da EU ima spoljnopolitičke ciljeve i očekuje od zemalja koje žele da postanu njeni članovi da usvoje te ciljeve kao svoje“.\n„Mislim da su sve te izjave evropskih diplomata pokušaj da se stavi tačka na diskusiju oko neutralnosti Srbije povodom ukrajinske krize“, ocenjuje za DW profesor Fakulteta političkih nauka Predrag Simić. „To znači da se od Srbije očekuje da se sve više usaglašava sa nekom proklamovanom spoljnom politikom EU i čini mi se da se od nje očekuje da to radi i prilikom glasanja u Ujedinjenim nacijama, smatra Simić. Tu ne postoje neka precizna pravila, ali to je nešto što se očekuje od zemlje kandidata za članstvo u EU“, napominje Simić.\nSrbija je od početka ukrajinske krize uglavnom upotrebljava formulaciju da ona nije punopravna članica EU i da je stoga ni ne obavezuju spoljnopolitičke odluke EU. Predrag Simić smatra da to ipak nije dobar izgovor. „Srbija kao kandidat mora sebe da predstavi kao odgovornu evropsku zemlju koja sledi politiku organizacije kojoj želi da pripada. Jer, tu se ne ocenjuje samo da li Srbija mora ili ne mora nešto da uradi u formalno-pravnom smislu. I to bez obzira na to što će to biti jednosmerne odluke, jer dok ne postane član EU Srbija neće moći da utiče na tu politiku, pa čak i u pitanjima koja su za nju izuzetno delikatna poput odnosa sa Rusijom“, kaže Simić.\n„U diplomatiji je svaki izgovor koji daje rezultate – dobar“, napominje Aleksandra Joksimović, direktorka Centra za spoljnu politiku. „Međutim, ukrajinska kriza je nešto što je zaista uzdrmalo međunarodne odnose i ukoliko tamošnji mirovni pokušaji dobiju tendenciju smirivanja, onda bi se verovatno i smanjila ta vrsta pritiska na Srbiju. Moramo pri tom napomenuti da sankcije nisu pozdravljene ni među mnogim članicama EU, s obzirom na ekonomsku krizu i privredne veze mnogih zemalja i Rusije“, podseća Joksimović.\nNova dinamika evrointegracija\nBudućnost zemalja Balkana je u EU. Dve zemlje, Slovenija i Hrvatska, već su u Uniji, a iako konkretnih termina ulaska narednih za sada nema, Nemačka poručuje da „stoji iza obećanja“ o evropskoj perspektivi regiona. (28.08.2014)\nTo je uostalom takođe bio jedan od izgovora Srbije – da je pitanje sankcija Rusiji pre svega pitanje srpske ekonomije, koja je u mnogim segmentima veoma zavisna od Rusije.\nProfesor Simić ipak smatra da će se ta neutralna pozicija Srbije dosta dugo tolerisati, jer Srbija jednostavno još dosta dugo neće postati članica Unije. „Poruka koju je Brisel poslao sa svim nedoumicama oko izbora komesara za proširenje govori da se to neće skoro dogoditi. Postoji stoga osećaj da su te zemlje prepuštene same sebi i one se, tragajući za investitorima i tržištima, okreću ne samo Rusiji, nego i Kini, arapskim šeicima, a o tome svedoči i sve veće ekonomsko prisustvo Turske u regionu. To onda Srbiju stavlja u poziciju da bira između stava Brisela i onih zemalja od kojih se očekuje da popune onu prazninu koju ostavlja Evropska unija“, navodi Simić.\nZapadni Balkan je možda jedno od poslednjih iskušenja Evropske unije, smatra Aleksandra Joksimović. Čini mi se da će stoga EU ipak i dalje sa visokom senzibilnošću baviti tim prostorom. To možda neće ubrzati proces proširenja Evropske unije, ali će svakako neki kapaciteti morati da budu angažovani.\nProfesor Simić sa druge strane primećuje da je u slučaju takozvane srpske neutralnosti teško reći ko je tu u pravu, Srbija ili EU. Jednostavno, ne može se dati nijedan egzaktan odgovor na nešto što je političko pitanje, a ono se tiče kako odnosa EU i Rusije, tako i odnosa Srbije prema Evropskoj uniji, ali i Rusiji. „Tu samo možemo da posmatramo da li će se Srbija usaglašavati sa politikom Evropske unije, i da nakon toga pokušamo da izvlačimo neke zaključke“, primećuje Simić.\nPovezani sadržaji Srbija, Evropa, Rusija, Ukrajina, Evropska unija, Evropa, Srbija i region\nKljučne reči Srbija, Rusija, Evropska unija, EU, Ukrajina, evrointegracije\nTrajni link https://p.dw.com/p/1DAGn


PAD AKCIJA ZA 2,6 ODSTO: Apple izgubio 34 milijarde dolara | Ekspres.net\nAkcije Apple-a pale su tokom trgovanja u utorak za 2,6 odsto u jednom momentu, što je zbrisalo 34 milijarde dolara tržišne vrednosti američke tehnološke kompanije i povuklo indekse na Volstritu naniže, objavljeno je na portalu CNN Biznis.\nNa ovaj dramatičan pad uticalo je upozorenje Apple-a da ne očekuje da će ostvariti planirani kvartalni prihod zbog usporavanja proizvodnje i oslabljene tražnje u Kini, gde je kompanija zatvorila sve svoje prodavnice zbog epidemije koronavirusa.\nPovezane – UTIČE NA BERZE ŠIROM SVETA: Apple-u pada zarada zbog koronavirusa\nPovezane vesti – VELIKODUŠNA POMOĆ Bezos: 10 milijardi dolara za borbu protiv klimatskih promena\nKompanija “Tesla” je doprinela rastu Nasdaka, budući da je njena akcija skočila za više od 7,0 procenata. Takođe je ojačao Netfliks za 1,9 posto, dostižući najviši nivo od jula 2018. godine, kao i Alfabet koji je registrovao mali dobitak od 0,1 odsto.\nSEDAM SAVETA ZA USPEH STIVA DŽOBSA: Ostavi trag u svemiru Ovo su najskuplji proizvodi koje je Apple ikada prodao U REKORDNOM ROKU: Huawei isporučio 200 miliona pametnih telefona u 2019. godini ŠUŠKA SE… Apple planira nove zanimljive gedžete u 2020.


Zvezdinih 26 strelaca\nU Superligi Srbije postigli smo 68 pogodaka, u Kupu Srbije 11, a u Ligi šampiona 13. Dres našeg kluba u prethodnoj sezoni nosio je ukupno 31 fudbaler (ne računajući golmane), a o njihovoj napadačkoj inspirisanosti govori broj strelaca - 26.\nZanimljiv je podatak da su i naši defanzivci bili golgeterski nastrojeni tokom sezone za nama. Po tri pogotka postigli su štoperi, Milunović, Degenek i Babić i još jednom demonstrirali da su prekidi, jedno od važnijih oružja, za Crvenu zvezdu.\nU izbor nisu ušli fudbaleri koji su odigrali manje od 90 minuta (Filip Stojković, Marko Konatar i Seku Sanogo), kao ni golmani, tako da samo dva igrača koja su odigrala više od jednog meča, nisu uspela da postignu pogodak. Ipak, Rodić je doprinos dao kroz asistencije (sećamo se svi onog centaršuta protiv Jang bojsa za Aleksu Vukanovića u meču u kom smo se plasirali u Ligu šampiona). Krstović je odigrao svega 109 minuta, pa ni on nije uspeo da se upiše u strelce, ali je tokom kaljenja u Grafičaru u prolećnom delu sezone pokazao da poseduje golgeterske sposobnosti.


Aca Lukas ne može da veruje da su za ambasadora u Kolumbiji postavili Marka Đurića | Blok vesti\nHome Njuz Aca Lukas ne može da veruje da su za ambasadora u Kolumbiji...\nAca Lukas ne može da veruje da su za ambasadora u Kolumbiji postavili Marka Đurića\nBEOGRAD/BOGOTA, 7. jul, (Njuz) – Pevač Aleksandar Vuksanović, poznatiji kao Aca Lukas, javno je osudio izbor Marka Đurića za ambasadora u Kolumbiji, uz obrazloženje da Đurić nije dovoljno kompetentan da obavlja tu funkciju.\nLukas je izjavio da je bilo mnogo boljih opcija od Marka Đurića i da je prilično iznenađen ovim rešenjem.\n– Nije da se ja sad nešto tu namećem, ali Marko Đurić je prilično zauzet obavljanjem funkcije ambasadora Srbije u SAD-u, dok ja imam dosta slobodnog vremena jer koncerti još nisu počeli da se održavaju u velikom broju. Osim toga, mnogo se bolje od Đurića razumem u prilike u Kolumbiji, kao i u njihovu privredu, i mislim da bih vrlo brzo uspeo da povećam spoljnotrgovinsku razmenu sa tom zemljom. Čak imam i ideju za kampanju “Kupujmo kolumbijsko” – ocenio je Lukas.\nPrema njegovim rečima, nameštenje je očekivao i zbog čestih nastupa u emisiji “Hit tvit”.\n– Brojnim nastupima u “Hit tvitu” sam pokazao da se razumem u politiku i da sam lojalan ovoj državi i predsedniku Srbije Aleksandru Vučiću. Ako to nije dovoljno, i to je redu, uvek mogu da nastavim da se bavim svojom književnom karijerom. Kolumbija će svejedno i dalje biti deo mene zauvek – zaključio je poznati pevač i odnedavno pisac.\nThe post Aca Lukas ne može da veruje da su za ambasadora u Kolumbiji postavili Marka Đurića appeared first on Njuz.net.\nPrevious articleFUČOVIČ BACIO RUKAVICU U LICE: Đoković ne igra lepo kao Federer, ne udara lopticu kao Nadal, ali…\nNext articleObuka o Izradi web sajtova za žene iz ranjivih grupa


Tanjug 25. oktobra 2019. 12:16\nMOSKVA – Srbija je stalni saveznik Moskve na Balkanu i zato se nijedno pitanje u regionu, kao što je kosovsko, ne može rešavati bez Rusije, ocenio je ruski general-major Sergej Lipovoj.\nRuski general je govorio za Rasiskaja gazetu povodom vojne vežbe „Slovenski štit 2019“, tokom koje se predstavlja rusko oružje Pancir i S-400, koje će prvi put učestvovati u vojnoj vežbi u inostranstvu.\n„Kao država koja nije u bloku, potrebna joj je stalna zaštita, posebno jer je Srbija bukvalno okružena NATO bazama u Rumuniji, Mađarskoj, Italiji, Bosni i Bugarskoj. Pored toga, ne zaboravimo na kosovske separatiste koji redovno sprovode provokacije protiv Srba, kao i pridruživanje susedne Crne Gore NATO savezu“, primetio je general.\n„Snabdevamo Srbiju našim Mil Mi-35M borbenim helikopterima, transportnim helikopterima Mil Mi-17V5, tenkovima T-72, oklopnim izviđačkim vozilima BRDM-2MS i avionim MiG-29. Beograd je više puta ukazivao na moguću kupovinu raketnih sistema Pancir i S-400, „rekao je general-major Sergej Lipovoj.


Coca-Cola kroz FIFA Svetski kup 2018 osigurava trajni uticaj na zajednicu | Coca-Cola Journey Srbija\nSpuštena je zavesa na FIFA Svetski kup 2018. Fudbaleri Francuske trijumfovali su na travnatom terenu, ali Coca-Cola je učinila da se milioni navijača i posetilaca osete kao pobednici.\nKao zvanični FIFA Partner, Coca-Cola je uložila velike napore kako bi obezbedila osveženje navijačima, promovisala svoj brend kroz nezaboravna iskustva i postavila temelje za trajno nasleđe zajednice, izgrađeno na stubovima inkluzije, održivosti i razvoju omladinskog fudbala.\nViše od 3,5 miliona navijača prisustvovalo je utakmicama na 12 stadiona u 11 gradova Rusije. Ne samo da je Coca-Cola tokom mesec dana trajanja prvenstva osvežavala ove žedne navijače svojim širokim portfoliom pića, uključujući i nove poput Glaceau Smartwater i FuzeTea. Takođe je poslužila i neverovatnih 7,1 miliona pića gledalacima i posetiocima koji su uživali u akciji na FIFA Fan Fest zonama u gradovima domaćinima.\nPored toga, Coca-Cola je osvežila hiljade ljudi koji su učestvovali u utakmicama, uključujući fudbalere, trenere, volontere, medije i još mnogo toga. To je više od 2,9 miliona pića za degustaciju tokom turnira.\nSaradjujući sa svojim partnerom za flaširanje, Coca-Cola HBC, projektni tim 2018 FIFA Svetskog kupa kompanije Coca-Cola stvorio je nezaboravna iskustva za navijače i posetioce. Veliki Coca-Cola komercijalni displeji na pet stadiona pružili su osveženje i mogućnost uživanja u zabavnim opuštajućim susretima, poput ličnog slikanja ili izrade personalizovanih Coca-Cola šolja sa simbolima specifičnih mečeva i vašom fotografijom.\nViše Coca-Cola zabave bilo je na osam FIFA Fan Fest lokacija, gde je skoro 628.000 fanova uživalo u nezaboravnim iskustvima i poklonima, uključujući i brendirane suvenire na temu fudbala.\nDa bi obezbedila da što više navijača oseti magiju Svetskog prvenstva u fudbalu, Coca-Cola je za gledanje mečeva uredila 14 javnih prostora u 10 gradova. U njima su uživalo 261.000 navijača.\nCoca-Cola je pomogla fanovima da uživaju u umetnosti. U moskovskom parku Gorki, uz podršku Moskovske gradske uprave, Coca-Cola je pomogla da se stvori jedinstveno interaktivno umetničko delo posvećeno Svetskom prvenstvu u fudbalu 2018. godine.\nKreiranje magičnih trenutaka\nMarketing timovi Coca-Cole radili su na povezivanju i angažovanju sa potrošačima, preko svih medijskih kanala medija. Na primer, u Rusiji, Coca-Cola je 1. maja pokrenula nacionalnu promotivnu kampanju, koja je trajala do završetka takmičenja. Pokrivala je čitavu zemlju, darujući više od milion fudbalskih nagrada, uključujući i naočare, majice i fudbalske lopte FIFA World Cup 2018.\nZa svaki FIFA Svetski kup, Coca-Cola kreira svoju globalnu himnu, a ni ove godine nije bilo drugačije. Globanli hit "Colors", koji je stvorio svetski poznati umetnik Jason Derulo, zabeležio je više od 44 miliona YouTube pregleda do kraja turnira. Lokalna adaptacija ruskog repera Basta bila je hit među lokalnim navijačima, sa više od šest miliona slušanja.\nDa bi ostala aktuelna i na internetu, Coca-Cola je stvorila inovativnu kampanju za društvene medij. Namenska fudbalska aplikacija Coca-Cole, kreirana za najveću rusku društvenu mrežu, VKontakte, imala je sa više od pet miliona korisnika širom zemlje.\nNavijači su bili oduševljeni kada je Coca-Cola otišla korak dalje i kreirala ograničene serije bočica kako bi proslavili rezultate svojih timova. Specijalnim dizajnom proslavlili su pobedu ruskog tima nad Španijom i njihovom istorijskom četvrtfinalu protiv Hrvatske.\nTržišna inovacija kompanije Coca-Cola takođe je donela fudbal u virtuelnom svetu. Tokom događaja, Coca-Cola je postala zvanični sponzor ruskog interaktivnog fudbala, organizovanog od strane Ruske sajber fudbalske federacije. Ovo je uključivalo ekskluzivni sajber fudbalski događaj za Coca-Cola skupljače lopti. Mladi igrači bili su oduševljeni ovim inovativnim pristupom, što demonstrira konstantnu sposobnost Coca-Cole da se poveže sa svojom tinejdžerskom publikom.\nIako su fudbalski navijači širom sveta uživali u svakoj sekundi trajanja Mundijala, podjednako je važno nasleđe koje živi nakon poslednjeg sudijskog zvižduka u finalu. Coca-Cola je razvila dalekosežne kampanje koje će imati trajni uticaj.\nProjekat nasleđa Coca-Cole zajednici za FIFA Svetski kup 2018 fokusirao se na tri stuba. Prvo, promovisanje inkluzivnog društva, otvorenog za ljude sa posebnim intelektualnim potrebama. Drugo, vizija Coca-Cole za svet bez otpada, minimizirajući uticaj karbonskog otiska na životnu sredinu i promovisanje reciklaže. Treći stub podržava omladinski fudbal na terenima u Rusiji.\nKampanja inkluzivnosti kompanije Coca-Cola objavljena je 1. maja. Od tada je kampanja promovisana na društvenim mrežama, koristeći heštagove #Readyto #Openhearts, za podizanje svesti o radu Coca-Cole i društvenog značaja otvaranja srca i umova ljudima sa posebnim intelektualnim potrebama.\nFIFA Svetsko prvenstvo je savršena platforma da ovakva poruka stigne na prave adrese. Uključivanje supermodela i filantropa Natalije Vodianove dodatno je povećalo javni uticaj kampanje.\nBukvalno sa ciljem izgradnje trajnog nasleđa, projekat - u saradnji sa Natalijinom fondacijom Naked Heart - uključuje izgradnju inkluzivne infrastrukture u 11 gradova širom Rusije. Ovo su posebno dizajnirani igrališta sa fudbalskim terenima namenjena da uživaju ljudi sa intelektualnim invaliditetom, zajedno sa svojim vršnjacima.\nCoca-Colina posvećenost inkluzivnosti je takođe oživljena organizovanjem jedinstvenih fudbalskih utakmica, ujedinjujući ljude u istoj ekipi, bez obzira na pol, socijalni status ili intelektualne sposobnosti. Coca-Cola je organizovala 12 ovih inspirativnih utakmica širom Rusije, a najveća je održana 9. jula na Crvenom trgu u Moskvi na proslavi 50 godina Specijalne olimpijade.\nJoš jedan važan element kampanje "#Readyto #Openhearts" bila je integracija tinejdžera sa posebnim potrebama u FIFA Programu mladih. Ovo se fokusiralo na promovisanje omladinskih sportova - posebno fudbala - za ljude svih sposobnosti, dajući im priliku da učestvuju na utakmicama Svetskog prvenstva u fudbalu 2018. godine kao asistenta za bacanje novčića (na početku utakmice se određuje koji tim će napadati na koju stranu) i nošenja zastave. Pored toga, mladi igrači iz najvećeg fudbalskog takmičenja u Rusiji, "Kožna lopta" - uz podršku Coca-Cole - imali su šansu da osvoje prilike da rade kao skupljači lopti, samo nekoliko metara udaljeni od svojih fudbalskih idola i budu inspirisani za dalja dostignuća.\nPažnja koju planetarno privlači FIFA Svetski kup je bila prilika da Coca-Cola izgradi još jedno važno nasleđe: da promoviše reciklažu i radi na ostvarenju naše vizije za svet bez otpada. U tom cilju, u 11 gradova domaćina i 12 stadiona, napravljen je veliki program za sakupljanje i recikliranje otpada, osmišljen da postigne najveću stopu recikliranja ikada zabeleženog u ruskom sportu.\n"Dugo nakon uzbuđenja globalnih događaja poput FIFA Svetskog prvenstva u 2018. godini, nadamo se da će takvi projekti postati deo svakodnevnog života ljudi. Iako smo mi jedna kompanija na jednom turniru, promena mora negde da počne ", rekao je Bea Perez, glavna menadžerka za komunikacije, odnose s javnošću, održivost i marketing imovacije, Coca-Cola kompanije.


BalkanMagazin :: NIS se uključio u akciju školovanja i zapošljavanja mladih\nutorak, 23. decembar 2014 14:54\nMemorandum o saradnji u oblasti stručnog usavršavanja i zapošljavanja mladih, koji su potpisali ministar omladine i sporta Vanja Udovičić i generalni direktor NIS-a Kiril Kravčenko omogućiće školovanje i zapošljavanje mladih radnika ali i talentovanih, visokoobrazovanih stručnjaka.\nMinistar omladine i sporta Vanja Udovičić i generalni direktor NIS-a Kiril Kravčenko potpisali su Memorandum o saradnji u oblasti stručnog usavršavanja i zapošljavanja mladih, koji će omogućiti da 50 mladih dobije posao u kompaniji NIS.\nOvaj pilot-projekat, koji je počeo 1. decembra, obuhvata obuku za 20 zavarivača i 30 tornjaša. U Zrenjaninu, gde se obuka održava, odziv zainteresovanih je bio velik, što upućuje na potencijal za nastavka saradnje i naredne godine.\nPored toga, u NIS-u će se ubuduće zapošljavati stipendisti Fonda za mlade talente, koji će master i doktorske studije završavati na univerzitetima u zemljama EU i Evropske asocijacije za slobodnu trgovinu.\nSaradnja NIS-a i Ministarstva omladine i sporta započela je 2013. godine i bila je zasnovana na podršci kompanije Fondu za mlade talente, koji postoji u okviru ministarstva i kojim država pomaže darovite studente iz Srbije. Od tada, u NIS-u je zaposleno 49 stipendista fonda, dok je veliki broj talentovanih studenata imao priliku da stručnu praksu obavi u ovoj kompaniji.\nMinistar Udovičić izjavio je da je zapošljavanje mladih prioritet Vlade Srbije, imajući u vidu da je dve petine mladih ljudi bez posla.\n„Ministarstvo omladine i sporta uspostavlja saradnju s najuspešnijim kompanijama koje posluju u našoj zemlji, kako bismo mladima otvorili put do prvog posla. Sporazum koji smo gospodin Kravčenko i ja potpisali ima za cilj upravo zapošljavanje mladih u Srbiji. On je kruna dosadašnje saradnje Ministarstva omladine i sporta i omogućiće mladima iz zanimanja koja su potrebna NIS-u da se zaposle i žive od svog znanja i rada u Srbiji“, rekao je Udovičić.\n„Za kompaniju NIS je velika čast biti deo ovog sporazuma i ona predstavlja deo naše strategije ulaganja u mlade. Naša saradnja se odvija u tri pravca, prvi je zapošljavanje stipendista Fonda za mlade talente. Do sada smo zaposlili već 50 mladih u našoj kompaniji. To je veliki uspeh i za našu kompaniju i za Srbiju. Drugi pravac je saradnja u oblasti obuka za deficitarne kadrove, koji su potrebni i NIS-u, ali i ovoj zemlji, jer se radi o univerzalnim zanimanjima. Treći, novi pravac naše saradnje je zajednički program usavršavanja mladih talenata van granica Srbije. NIS je već dao više od 20 stipendija za školovanje studenata iz Srbije na prestižnim univerzitetima za naftu i gas u Ruskoj Federaciji. Ova saradnja će sada obuhvatiti i usavršavanje na evropskim univerzitetima. Naš zadatak je da u Srbiju vratimo sve ono što je najbolje, ne samo da bi zemlja prevazišla period krize, već da bi postala prosperitetna. Ulaganje u mlade će uvek biti osnovni pravac ulaganja naše kompanije“, izjavio je Kiril Kravčenko.


Sekretar za upravu Prelević: Više rođenih beba nego prošle godine - EMBARGO 011\nSekretar za upravu Grada Beograda Nikola Prelević obišao je danas matičnu službu opštine Savski venac koja je po broju upisa u matične knjige najveća u Beogradu, ali po evidenciji i na Balkanu.\nPrelević je, ovom prilikom, podsetio da je opština Savski venac rekorder među beogradskim opštinama, kada je broj rođene dece u pitanju pa je samim tim i prelazak sa lokalnog na centralizovani elektronski sistem u mnogome olakšao funkcionisanje kako opštine tako i gradjana.\nFOTO: SEKRETARIJAT ZA UPRAVU GRADA BEOGRADA\nU razgovoru sa zaposlenima, utvrđeno je da je od meseca avgusta ove godine, po statističkim evidencijama, na teritoriji ove matične službe upisano preko 1500 dece više nego prošle godine u istom periodu, kao i da je baš ova opština primer dobre prakse kada je reč o efikasnosti i brzini lokalnog samoupravljanja.\n“To je sjajna vest za Grad Beograd ali i odličan dokaz u praksi da je centralni registar stanovništva veliki iskorak na polju poboljšanja državne uprave u servis građana”, istakao je Prelević i dodao da preko elektronskog apliciranja građani mogu da dobiju izvod iz matične knjige rođenih, ali i uverenje o državljanstvu na na kućnu adresu.\nZa one rođene prije 1960 godine: legalna dobit od 275 € dnevno\nNovi lek iz Vojvodine spasio hiljade ljudi, krvni pritisak pada!\nOva metoda trenutno prirodno otpušuje vene za 3 dana\n“Servis još od ranije omogućava da deca koja se rode na teritoriji Beograda već u bolnici mogu da budu prijavljena, bez obaveza da roditelji odlaze u opštinu, dok dokumenta nakon toga stižu na kućnu adresu. Gledamo da, konstantnim unapređenjem i korišćenjem nove tehnologije, omogućimo građanima lakše ostvarivanje njihovih prava”, zaključio je Nikola Prelević ovom prilikom.\nGrad Beograd je omogućio da sa lokalnog sistema oko četiri miliona podataka iz matične knjige migrira u centralni registar i više od četiri miliona podataka iz knjige državljana. Tako svi građani Beograda bez bilo kakvih problema mogu da dobiju osnovne izvode u svih 17 gradskih opština, na 21 punktu na teritoriji Beograda.


source.ba | Srbija pobijedila selekciju SAD-a, za peto mjesto će igrati protiv Poljske ili Češke\nSrbija i SAD danas su odigrale utakmicu koja odlučuje o poretku od petog do osmog mjesta na Mundobasketu.\nMnogi su najavljivali finale Mundobasketa između ove dvije selekcije, ali su obje reprezentacije učešće okončale u četvrtfinalu, pa sada razigravaju za konačni poredak na SP.\nSrbija je slavila sa 94:89. Najbolji u redovima Srbije je bio Bogdan Bogdanović koji je ubacio 28 poena.\nKod Amerikanaca su najbolji bili Barnes sa 22 i Walker sa 18 poena.\nSrbija će u utakmici za peto mjesto igrati protiv pobjednika duela Poljska - Češka Republika.


NEMAČKI NAUČNICI tvrde da su pronašli uzrok STVARANJA UGRUŠAKA kod određenih VAKCINA: Burne reakcije mogu da se IZBEGNU, a oni otkrili i KAKO! - Naši u svetu\nKrvni ugrušci kod nemalog broja pacijenata izazvali su SMRTNE ISHODE, posebno ako su se cepili sa ovim VAKCINAMA!\nObjavljeno 27/05/21 u 21:00\nFoto: Tanjug (AP Photo/Mahesh Kumar A.)\nNaučnici u Nemačkoj kažu da su razjasnili uzrok retke pojave krvnih ugrušaka povezanih AstraZenekom i Džonson i Džonson, sa vakcinama protiv korona virusa i veruju da bi cepiva mogla da se izmene kako bi se takva reakcija potpuno zaobišla, piše Financial Times, prenosi “Telegraf“.\nNaučnici su, u stidiji koju još uvek nisu pregledali stručnjaci, rekli da vakcine protiv kovida-19, koje koriste adenovirusne vektore šalju tzv. spike protein u ćelijsku strukturu, gde se neka od “uputstava” za stvaranje proteina korona virusa mogu pogrešno interpretirati.\nDobijeni proteini mogu da izazovi krvne ugruške kod malog broja pacijenata, sugerišu nemački naučnici.\nNaučnici sa Univerziteta Gete u Frankfurtu i na drugim mestima objasnili su u svom radu da vakcine koje koriste drugačiju tehnologiju poznatu kao “mRNA”, poput one koju je razvio BioNTech sa Pfizerom, kao i Moderna, dostavljaju genetski materijal “spike” proteina samo u tečnost ćelija, a ne i u njeno jerzgo.\n– Sva cepiva na bazi mRNA trebala bi da predstavljaju sigurne proizvode – navodi se u studiji.\nU radu se sugeriše da bi proizvođači vakcina koji koriste adenovirusne vektore mogli da izmene rezultat “spike” proteina “kako bi se izbegle neželjene reakcije spajanja i povećala sigurnost ovih farmaceutskih proizvoda”.\nNaučnici i američki i evropski medicinski regulatori pokušavaju da otkriju šta uzrokuje retke, ali potencijalno smrtonosne krvne ugruške praćene niskim trombocitima, zbog čega su neke države obustavile ili ograničile upotrebu vakcina AstraZeneke i Džonson i Džonson.\n– Podržavamo kontinuirano istraživanje i proučavanje ove retke pojave dok sarađujemo sa medicinskim stručnjacima i globalnim zdravstvenim vlastima. Radujemo se pregledu i razmeni podataka čim oni budu dostupni – saopšteno je iz kompanije Džonson i Džonson.\nAstraZenekaDžonson i DžonsonNemačkaUgrušciVakcine\nPosle francuske i austrijska avio-kompanija otkazala let iz Beča za Moskvu: Reakcija Rusije je za nas neshvatljiva


Mirović: Sačuvaćemo kulturno-istorijski značaj Sremskih Karlovaca | RADIO DELTA PORTAL\nMirović: Sačuvaćemo kulturno-istorijski značaj Sremskih Karlovaca\n„Sredinom godine počinje sveobuhvatno uređenje centra Sremskih Karlovaca kao i rekonstrukcija fasada privatnih objekata koji imaju izuzetan kulturno-istorijski značaj za Sremske Karlovce“, kazao je predsednik Pokrajinske vlade Igor Mirović nakon sastanka sa predsednikom Opštine Sremski Karlovci Aleksandrom Stojkečićem.\nPredsednik Mirović je danas obišao i završne radove na rekonstrukciji fasade Saborne crkve i Patrijaršijskog dvora.\n„Dogovorili smo danas sa predsednikom Opštine da ćemo nastaviti sa rekonstrukcijom fasada i drugih objekata na Trgu Branka Radičevića. U ovom trenutku imamo 19 projekata sa građevinskom dozvolom“, istakao je Mirović.\nOn je podsetio na to da je Pokrajinska vlada pre dve godine formirala budzetski Fond za obnovu i razvoj Sremskih Karlovaca, koji ima za cilj očuvanje i obnovu kulturno-istorijskog nasleđa.\n„Posla ima mnogo, ali veoma sam zadovoljan jer sve što smo planirali ide svojim tokom“, ocenio je Mirović i dodao da je u planu, na inicijativu predsednika Republike Srbije Aleksandra Vučića, i rekonstrukcija državnog puta koji ide kroz Sremske Karlovce.\nPredsednik Opštine Sremski Karlovci Aleksandar Stojkečić izjavio je da će uređenje Sremskih Karlovaca biti na dobrobit svih građana i da će doprineti razvoju verskog i kulturnog turizma.\n„Zahvaljujući predsedniku Pokrajinske vlade Igoru Miroviću i svim dobrim ljudima privode se kraju radovi na obnovi jednog od naših najlepših hramova – Saborne crkve Svetog Nikolaja. Ovim činom odajemo počast svima onima koji su dali doprinos unapređenju Sremskih Karlovaca, njegovoj duhovnosti i kulturi“, kazao je episkop sremski Vasilije.\nDogađaju su prisustvovali i pokrajinski sekretar za kulturu, javno informisanje i odnose s verskim zajednicama Dragana Milošević, pokrajinski sekretar za regionalni razvoj, međuregionalnu saradnju i lokalnu samoupravu Aleksandar Sofić i direktor Uprave za kapitalna ulaganja Vojvodine Nedeljko Kovačević.\nPrethodni članakNovi Sad nastavlja da privlači investicije, otvaraju se nova radna mesta\nSledeći članakU Srbiji 2.267 novozaraženih i 25 preminulih\nProf. dr Vladimir Petrović predložen za Februarsku nagradu\nOd danas ponovo saobraćaju đački polasci\nKorona brojke u Srbiji padaju, sutra zaseda Krizni štab\nZavršen raspust, niži osnovci u školi, stariji učenici na kombinovanoj nastavi\nDr Janković: Nema opuštanja – barem do leta\nU Srbiji 1.751 novozaraženi koronom, preminula 21 osoba\nSonja Isailović i Bojana Milanović dobitnice nagrade “Predrag Peđa Tomanović”\nSutra počinje vakcinacija Novosađana koji su se prijavili preko eUprave\nPravilnik o igralištima stupa na snagu 23. novembra


Penzije će sigurno biti povećane, ali za koliko? - Infobrif\nPenzije će sigurno biti povećane, ali za koliko?\nObjavljeno 14.04.2019. u 22:21 poslednja izmena 14.04.2019. u 22:22\nFoto: Tanjug / Filip Krainčanić, arhiva, ilustracija\nVeć sada je izvesno da će penzije u ovoj godini biti povećane, a za koliko i po kojoj formuli još uvek je nepoznato, prenosi Blic.\nRačunicu o načinu usklađivanja penzija ove, ali i narednih godina, prave ministarstva finansija i rada koja se pri izboru modela za penzionere moraju voditi ekonomskim pokazateljima.\nMomo Čolaković iz PUPS-a potvrdio je da model usklađivanja penzija još uvek nije utvrđen i da se samo može nagađati koliko će penzije biti veće u ovoj godini.\nČolaković podseća da su savezi penzionera Vojvodine i Srbije, kao i Fiskalni savet Srbije, dali svoje predloge i da su sada upravo oni „na vaganju“.\n„Najbliži smo rešenju da se primanja najstarijih usklađuju spram troškova života i rasta BDP-a i to bi po mom mišljenju bilo najbolje. Jer, ako recimo BDP, kao što se planira, bude 3,5 odsto onda bi se čekovi penzionera usklađivali sa iznosom iznad dva procenta, što bi donelo uvećanje za 1,5 odsto“, naveo je on.\n„S druge strane, ukoliko bi penzije zavisile od inflacije i BDP-a, to bi u današnjoj situaciji moglo da bude oko pet procenata, pa bi iznos na čeku mogao da bude veći i do 2.000 dinara“, objasnio je Čolaković.\nPrema podacima Republičkog fonda za penzijsko i invalidsko osiguranje, na kraju prvog meseca ove godine u Srbiji je bilo 1.714.078 penzionera, a prosečna srpska penzija iznosila je 26.328 dinara.\nSa ovim prosekom ona jeste iznosila blizu 50 odsto prosečne srpske plate, ali i dalje je otvoreno pitanje kako će se dalje usklađivati kako bi se primanja najstarijih zaštitila od daljeg obezvređivanja zbog rasta inflacije.\nPri tom se u svakom trenutku mora voditi računa o ekonomskim rezultatima države, koja u velikom procentu i sada serivisira redovnu isplatu penzija.\nPenzije umetnika bedne, neki dobijaju svega 10.000 mesečno\nSrbija jedina u regionu povećava broj specijalnih vojnih…\nVučić: Da Kosovo nije uvelo takse, rast BDP-a Srbije bi bio…\nPre nekoliko dana je viši ekonomista Svetske banke u Srbiji Lazar Šestović izjavio da očekuje da će država uskoro obelodaniti prve ideje o usklađivanju penzija napominjujući da je sada neizvesno da li će one pratiti rast inflacije ili rast plata.\nSvetska banka je pre četiri godine, tačnije 2015. godine, već iznela svoju analizu penzijskog sistema u Srbiji i sugerisala da se penzije indeksiraju samo sa rastom cena odnosno inflacije.\nTakva analiza naišla je na kritiku Fiskalnog saveta Srbije koji je februara ove godine izašao sa svojim predlogom u kojem nudi pet mogućnosti za usklađivanje penzija.\nČeka se uredba Vlade – usklađivanje penzija sa inflacijom ili rastom plata?\nPrema jednom od predloga Fiskalnog saveta, penzije bi mogle da se usklađuju sa inflacijom i delom rasta BDP-a preko 2 odsto, a prema drugom one bi se usklađivale 50 odsto sa inflacijom i isto toliko sa rastom BDP-a. Treći predlog je da se penzije usklađuju sa polovinom rasta inflacije i polovinom rasta prosečne zarade, četvrti da taj odnos bude 40 odsto sa inflacijom, a 60 odsto sa rastom prosečnih zarada i na kraju da se usklađuju sa 30 odsto sa inflacijom i 70 procenata sa rastom mase zarada.\nNajveći broj zemalja u EU usklađuje penzije na osnovu neke kombinacije rasta cena i rast zarada, dok se samo u Grčkoj i Portugaliji penzije usklađuju samo sa rastom BDP-a.\n„Sve formule koje smo mi analizirali i predložili, ekonomski su održive i dale su slične rezultate po standard penzionera tokom sledeće decenije“, objasnio je Nikola Altiparmakov, član Fiskalnog saveta Srbije.\nOn ističe da je Fiskalni savet Srbije svih pet mogućih modela za usklađivanje penzija stavio na uvid javnosti kako bi se kroz javnu raspravu našlo konačno rešenje.\nBDPFiskalni savetformulaInflacijaMomo ČolakovićPenzijePovećanjeSvetska banka\nTomić se ne opušta posle +40, novinarima ispričao poučnu priču\nRoditeljima za nevakcinisanje dece sud izricao ovakve kazne\nSrbija jedina u regionu povećava broj specijalnih vojnih jedinica\nVučić: Da Kosovo nije uvelo takse, rast BDP-a Srbije bi bio najveći u Evropi\nNajava korigovanja „švajcarske formule“ za usklađivanje penzija\n9,449Likes Prati nas


"Porez plati da ti se dobrim vrati", naziv je edukativne kampanje koju je pokrenula Poreska uprava Republike Srbije, u saradnji sa Nemačkom organizacijom za međunarodnu saradnju GIZ.\nU okviru projekta "Podrška edukaciji poreskih obveznika na inovativan način" urađen je video serijal edukativnog karaktera od četrdesetak epizoda, kako bi se ojačala svest i građani motivisali da plaćaju porez kao i da bi se podigao nivo poreske kulture.\nPočetak kampanje najavila je direktorka Poreske uprave, Dragana Marković, navodeći da je namera da se i na ovaj način približi rad Poreske uprave građanima i pojasni zbog čega je važno plaćati poreze.\n"Plaćanje poreza je važno zbog svih korisnika novca iz budžeta i fondova, zbog vrtića, škola, domova zdravlja i bolnica. Ko plaća porez, taj poštuje državu Srbiju i misli na budućnost i razvoj ove zemlje, a time i svih nas", rekla je direktorka Poreske uprave.\nPrvu epizodu na temu edukacije poreskih obveznika možete pogledati ovde.\nIzvor: Vebsajt Poreske uprave, 02.11.2016.


Srpski šef diplomatije, Ivica Dačić na sastanku u Kijevu, 23. decembar 2014.\nU svojstvu budućeg predsedavajućeg Organizacijom za evropsku saradnju i bezbednost, srpski šef diplomatije Ivica Dačić posetio je danas Ukrajinu, gde je poručio da će Srbija učiniti sve da doprinese deeskalaciji sukoba u toj zemlji.\nUkrajinska kriza biće prioritet delovanja Srbije tokom predsedavanja OEBS, poručio je danas, tokom posete Kijevu srpski ministar spoljnih poslova Ivica Dačić i zatražio od svih da imaju poverenje u Srbiju kao ozbiljnu zemlju koja neće navijati ni za koga, već će biti verna principima OEBS.\nSrbija želi da njeno predsedavanje bude transparentno, nepristrasno, objektivno, i da bude od koristi za OEBS, izjavio je Dačić posle susreta sa ukrajinskim šefom diplomatije Pavlom Klimkinom.\n"Ja se zalažem za striktno poštovanje dogovora i protokola iz Minska, na osnovu plana predsednika Porošenka. I očekujem da trilateralna kontakt grupa brzo nastavi sa radom na rešavanju svih pitanja koja su predviđena tim dogovorom", rekao je srpski šef diplomatije.\nDačić, koji boravi u Ukrajini u svojstvu budućeg predsedavajućeg OEBS-a, izrazio je žaljenje zbog tragičnih događaja u toj zemlji i, pozivajući se na iskustva bišve Jugoslavije, istakao da po svaku cenu treba zaustaviti nasilje i poštovati prekid vatre.\n"Bilateralno, želimo što bolje odnose, i to sam rekao ukrajinskom šefu diplomatije. Treba da nastavimo razgovore o raznim temama, imamo sporazum o slobodnom putovanju bez viza, treba razmišljati, ako je to moguće, i o sporazumu o slobodnoj trgovini. Jer mislim da imamo mnogo zajedničkih ekonomskih interesa", istakao je Dačić.\nPosle razgovora sa domaćinima u Ukrajini, Dačić je poručio da treba dati prednost političkom procesu. Ovo je za Srbiju veliki izazov i prilika da pokaže da je zemlja koja može da pomogne u deeskalaciji različitih konflikata, zaključio je Dačić.


Tači: Očekujem od EU da ne padne pod uticaj manipulacija Srbije\nBeta 25. aprila 2017. 19:30\nTači je na Fejsbuk profilu napisao da nema ništa gore i smešnije nego da slušaš, kako se izrazio, „lupanje Srbije“ o navodnim „pokušajima za stvaranje Velike Albanije“.\n„Sigurno ponovno aktuelizovanje ove stare propagande iz vremena (Slobodana) Miloševića nije nimalo slučajno“, napisao je kosovski predsednik.\nTači smatra da ta propaganda Srbije pored ostalog ima dva cilja od kojih je prvi „da legitimiše funkcionisanje Velike Srbije stvorene putem genocida koji je izvršen u Bosni i Hercegovini“.\n„Drugi cilj je da podstakne nacionalističke i ekstremističke elemente da destabilizuju i dovedu u pitanje teritorijalni integritet Kosova“, naveo je on.\nSrbiji, prema Tačiju nije smetala Albanija kao nezavisna i suverena država: „Tokom susreta u dijalogu u Briselu bez imalo srama, nekoliko puta, su kazali da Srbija preferira da vodi dijalog sa Albanijom a ne sa Kosovom“.\n„Medjutim, tako nešto se neće nikada dogoditi, jer je Kosovo nezavisna i suverena država i nepovratna realnost, kaže Tači.\nKosovski predsednik je ocenio i da je kampanja orkestrirana i da je vodi Srbija, a da su je pripremili isti protagonisti koji su 20 godina ranije radili stari zanat“.\n„Na žalost EU u njenoj naivnosti u odnosu na Kosovo postaje žrtva propagande iz Srbije. Kao posledica nisu slučajnost ponašanje i izjave nekih zvaničnika EU, koje su u saglasnosti sa izjavama zvaničnika Srbije kada se obraćaju Kosovu“, naveo je on.\nTači je naveo i da „od Srbije ne očekuje da se odrekne svojih snova o vraćanju Kosova pod njen režim“ iako se, kako je istakao „zna da je to nemoguće“.


Finansijer Hezbolaha uhapšen u Maroku\nMarokanske vlasti uhapsile su Kasima Tadžidina, koga je Vašington označio kao jednog od glavnih finansijera libanskog pokreta Hezbolaha, i nameravaju da ga isporuče SAD, saopštili su danas marokanski bezbednosni izvori.\nLider libanskog Hezbolaha Sajed Hasan Nasrala izjavio je danas da je Bliski istok u fazi eskalacije tenzija i da političko rešenje krize u Sirije nema nikakve izglede da uspe.\nZamenik lidera libanskog „Hezbolaha“ šeik Naim Kasam u intervjuu Rojtersu izrazio je sumnju da će vojni sukobi u Siriji biti završeni u doglednoj budućnosti.\nHezbolah preti smrću saudijskom kralju\nSajt Kair je objavio, pozivajući se na izvor koji je ranije zauzimao visoku dužnost u Hezbolahu, da novi šef vojnog krila ove libanske organizacije Mustafa Mugnija, sin Imada Mugnija, namerava da organizuje atentat na kralja Saudijske Arabije Salmana.\nKomandant Hezbolaha poginuo tokom napada u Siriji\nVrhovni vojni komandant Hezbolaha Mustafa Bedredin poginuo je u eksploziji u sirijskoj prestonici Damasku, saopštila je danas ta šiitska paravojna organizacija.\nHezbolah preti: Otvorićemo vrata pakla za saudijske vojnike\nKomanda Brigade Hezbolaha saopštila je da su „plaćenike DAEŠ-a već dobili šta su zaslužili za pokušaje da izvrše svoje zločinačke planove u Siriji“.\nKataib Hezbolah: Arapske snage bi otvorile vrata pakla\nJedna od najmoćnijih iračkih šiitskih radikalnih grupa „Kataib Hezbolah“ upozorila je danas da bi slanje arapskih snaga u Siriju i Irak „otvorilo vrata pakla“.\nLikvidiran jedan od lidera Hezbolaha\nLider libanskih boraca Samir Kantar, koji je 2008. godine oslobođen iz izraelskog zatvora kao rezultat razmene zarobljenika između Izraela i Hezbolaha, likvidiran je za vreme raketnog napada u predgrađu Damaska, saopštio je Rojters.\nSirijska vojska se uz učešće Irana i organizacije Hezbolah priprema za vojnu operaciju protiv militanata u rejonu Alepa.\nHezbolah i sirijska vojska vraćaju Zabadani pod svoju kontrolu?\nSirijska vojska u savezu sa libanskim Hezbolahom već drugi dan vodi ofanzivu u pravcu grada Zabadani koji se nalazi na jugozapadu Sirije, prenosi „Evronjuz“.


Firmi Srebrena malina blokirano više od milion KM\nAdis Će. мај 9, 2020, 1:16 по подне\nFirmi "Srebrena malina" blokirano više od milion KM\n"Preduzimajući mjere i radnje iz svoje nadležnosti, policijski službenici Državne agencije za istrage i zaštitu privremeno su obustavili raspolaganje novčanim sredstvima na dva računa u iznosu od 1.096.520,78 u KM valuti i iznosu od 2.083,45 u EUR valuti, koja su u vlasništvu jednog pravnog lica", kazao je glasnogovornik SIPA-e Luka Miladinović.\nS tim u vezi, Sud BiH je danas donio rješenje o produženju privremene obustave raspolaganja navedenim novčanim sredstvima koja se nalaze na računima otvorenim kod jedne banke.\nKako saznajemo, sredstava će biti blokirana do okončanja postupka.\nPodsjećamo, pripadnici SIPA-e prije nekoliko dana su pretresli prostorije firme "Srebrena malina" u Vogošći, kao i Federalnu upravu civilne zaštite u naselju Stup u Sarajevu. Tom prilikom izuzeti su predmeti koji bi mogli poslužiti u istrazi koja se sprovodi zbog kupovine 100 respiratora iz Kine. Izvještaj je jučer predat Sudu i Tužilaštvu BiH.\nU međuvremenu je objavljeno da je "Srebrena malina" kupila respiratore preko crnogorske firme i da su plaćeni 3,9 miliona eura, ali i da je pokušala proširi biznis nudeći rukavice i maske firmi s Kosova.


Reakcije: Zašto Vučić šuti na Dodikov separatizam?\nNaslovnica Bosna i Hercegovina Podrinje Reakcije: Zašto Vučić šuti na Dodikov separatizam?\nPodrinje, Srbija – Mirza Kušljugić, predsjedavajući Komisije za vanjske poslove u Parlamentarnoj skupštini BiH kazao je za novinsku agenciju Patria (NAP) kako je Milorad Dodik, čelnik RS današnji sastanak sa budućim premijerom Srbije Aleksandrom Vučićem u Beogradu, iskoristio kao svoj predizborni trik.\nDodik je konferenciju za novinare nakon sastanka sa Vučićem iskoristio da kaže kako je referendum na Krimu demokratski izraz volje naroda, te je dodao kako Republika Srpska prati sva slična svjetska iskustva i radit će na primjerima najboljih iskustava “kada za to dođe vrijeme”.\nVučić je istovremeno samo rekao da podržava Dejtonski sporazum, a da se o situaciji u Ukrajini ne može izjašnjavati prije nego bude potvrđen kao premijer.\nMeđutim, mnogi smatraju da Vučić svjesno dozvoljava Dodiku da koristi susrete sa njim za plasiranje secesionističkih izjava i privlačenje pažnje, te ga ne spriječava da u njegovom prisustvu daje zapaljive izjave.\nKušljugić, pak, kaže da samim tim što Dodik od Vučića nije dobio podršku, ukazuje na to da će politika Srbije prema BiH ostati ista kakva je bila i do sada.\n– Srbija će podržavati Dejtonsku BiH, koja se sastoji iz dva entiteta, jer to je nešto što je bio kontinuitet i Vučićeve, ali i politike Tadića, koji je bio u izuzetno dobrim odnosima sa Dodikom. On ni od Tadića nikada nije dobio podršku, pa neće ni od Vučića – rekao je Kušljugić. On objašnjava da svi analitičari ukazuju da će vanjska politika Srbije u regionalnim odnosima nastojati održati “status quo”, te da će se Srbija maksimalno posvetiti evropskim integracijama.\n– Srbija bi dramatično narušila odnos Evropske unije prema sebi ukoliko bi podržala Dodika u njegovim namjerama – rekao je Kušljugić za NAP.


Savić otkrio ko najteže podnosi pripreme - Sportske.net\nŠtoper Crvene zvezde Vujadin Savić otkriva kome najteže padaju pripreme na Kipru.\nZvezda poslala napadača u SuboticuAdžić: "Punimo baterije za ono što sledi"Ofanzivni vezista stigao u Prag, a Kanga?!Zvezda dobila dopis iz UEFA, traje strepnja!Trening po pljusku - Majstorije Kange i Boaćija, nameće se i novajlija\nPrvu fazu priprema za prolećni deo sezone fudbaleri Crvene zvezde odrađuju na Kipru gde je fokus stavljen na vežbe snage i funkionalne sposobnosti.\nZa Vujadina Savića ovo su druge pripreme koje sa Zvezdom odrađuje u Pafosu.\n"Prezadovoljan sam, radimo i sa loptom, trčimo, više se spremamo fizički. Verujem da ćemo u drugom delu priprema raditi na taktičkom planu, ali sada nam je najbitnije da se spremimo fizički i da polako hvatamo formu za dalje. Izuzetno je naporno, ali imamo vremena i za odmor, a imamo i dobru ishranu tako da je sve kako treba", rekao je Savić.\nNikome od igrača nije lako kada na red dođe rad na fizičkoj spremi ali je logično da taj deo priprema najteže podnose oni najmlađi.\n"Pomažem im ja, kao i svi stariji igrači. Njima je verovatno najteže jer su treninzi teški. Možda su malo u strahu ali su super momci, super igrači, i ovo im je dobra škola. Dobro rade, i mislim da su i oni zadovoljni nama" kazao je Savić.\nBazični deo priprema u Pafosu trajaće do nedelje, a ekspediciju Crvene zvezde potom čeka povratak u Beograd odakle će 26. januara put Antalije na centralni deo priprema.


Odigrane dvije predstave BNP-a Zenica na MESS-u - Portal 072info\nOdigrane dvije predstave BNP-a Zenica na MESS-u\nVišestruko nagrađivana predstava Bosanskog narodnog pozorišta Zenica, glumački i rediteljski uradak Mirjane Karanović, ”Mi smo oni na koje su nas roditelji upozoravali” uspješno je odigrana 07. oktobra u okviru 56. internacionalnog teatarskog festivala MESS.\nNovi regionalni koprodukcijski projekat East West Centra Sarajevo, Bosanskog narodnog pozorišta Zenica, Pozorišta “Promena” iz Novog Sada i Novosadskog pozorišta (Újvidéki Színház) u novoj predstavi “Za šta biste dali svoj život?”, autora i reditelja Harisa Pašovića, imao je svoje zeničko premijerno izvođenje u četvrtak, 06. oktobra. U subotu, 08. oktobra ova predstava je imala svoje gostovanje na Internacionalnom teatarskom festivalu MESS Sarajevo.\nObje predstave su imale svoja izvođenja u okviru MESS MARKET-a, koji ima za cilj promociju regionalnih teatarskih projekata i autora.\nPrethodni članakSELEKTOR KIPRA Dat ćemo sve od sebe da dobijemo nešto od sutrašnje utakmice!\nSljedeći članakPobjede nezavisnih kandidata: Čovjek je važniji od partije


Član Delegacije Parlamentarne skupštine BiH u PSSEECP Momčilo Novaković u Istanbulu učestvovao na sastanku Općeg odbora za ekonomiju, energetiku i infrastrukturu PSSEECP-a\nČlan Delegacije Parlamentarne skupštine Bosne i Hercegovine (PSBiH) u Parlamentarnoj skupštini Procesa saradnje u Jugoistočnoj Evropi (PSSEECP) Momčilo Novaković učestvovao je u Istanbulu na sastanku Općeg odbora za ekonomiju, energetiku i infrastrukturu PSSEECP-a.\nNa dvodnevnom sastanku parlamentarci iz zemalja članica SEECP-a razmatrali su i usvojili Izvještaj i Rezoluciju o mogućnostima ekonomske saradnje zemalja Jugoistočne Evrope.\nU usvojenoj Rezoluciji vladama država članica SEECP-a preporučuje se da jačaju proces realizacije zajedničkih projekata u oblastima energetike, saobraćaja i turizma, kao i da usvoje potrebne zakonske propise koji olakšavaju zajedničke ekonomske aktivnosti u regionu. Također se preporučuje da se unaprijede razgovori sa institucijama Evropske unije, kao i da se iniciraju rasprave o mogućem povećanju broja sporazuma o slobodnoj trgovini između zemalja članica SEECP-a. S tim u vezi, parlamentarci su u Rezoluciji podržali mogućnost organiziranja međunarodne konferencije koja bi bila posvećena globalnim ekonomskim izazovima i mogućnostima ekonomskog rasta i razvoja u zemljama članicama SEECP-a.\nTekst Izvještaja i Rezolucije o mogućnostima ekonomske saradnje zemalja Jugoistočne Evrope bit će razmatrani i potvrđeni i na plenarnom zasjedanju PSSEECP-a, koje će, u okviru slovenačkog predsjedavanja ovom regionalnom inicijativom, biti održano 13. i 14. aprila u Ljubljani. (kraj)


Han: EU spremna za Bregzit - European Western Balkans\nHan: EU spremna za Bregzit\nJohanes Han; Foto: Evropska komisija\nBRISEL – Pregovarački tim EU je spreman za razgovore o izlasku Velike Britanije i nada se realizovati dogovoren vremenski okvir za pregovore koji treba da počnu 19. juna”, izjavio je danas evropski komesar za proširenje politiku Johanes Han.\n“Na Britaniji je da formira vladu i nadamo se da će se to dogoditi uskoro. Rezultati verovatno neće pojednostaviti situaciju, ali sa naše strane, pripreme su napravljene. Gospodin Barnije je spreman sa svojim timom”, rekao je Han na konferenciji za novinare.\nPrema njegovim rečima, EU je izuzetno zainteresovana za dobar ishod i želi da se pridržava predvođenog vremenskog okvira za razgovore, prenosi Rojters.\nBregzitJohanes HanMišel Barnije\nHan o Kosovu: Sagovornici EU su oni koji su izabrani, ali…\nHan: Srbija na dobrom putu EU integracija, idu nova poglavlja\nMogerini: Rusija da omogući verska prava Jehovinim svedocima


U Zenici odabrano idejno rješenje trga i objekta gradske kafane - Portal 072info\nPrvu nagradu na “Arhitektonskom konkursu za izradu idejnog rješenja novog koncepta korištenja objekta gradske kafane u Zenici zajedno s trgom ispred i pored objekta” prema odluci stručnog žirija dobio je arhitektonski tim “Lativa” iz Sarajeva.\nNa ovaj konkurs bilo je prijavljeno 11 predloženih rješanja, a žiri u sastavu Vedad Islambegović, Zvjezdan Turkić i Mirsad Heleg danas je javno proglasio nagrađene radove i imena autora.\n-Prvonagrađeni rad se izdvojio od ostalih iz razloga, jer je prostorno-programski tretiran lokacijom i u njemu se ne vide predmeti bespotrebne formalne pretencioznosti. Meni je drago da smo izabrali rad koji suptilno rješava problem nastavljajući postojeću strukturu – kazao je Feni Vedad Islambegović.\nPrvonagrađani izabrani rad od žirija gradska komisija za realiciju projekta je nagradila s 4.000 KM.\nPo riječima člana komisije gradske uprave Muhameda Husremovića, ovo je prva faza realizacije novog koncepta trga i gradske kafane, dok će u drugoj fazi, koja bi trebala da počne uskoro, biti izabran partner za konačnu realizaciju projekta.\nPrethodni članakImena u BiH najčešće mijenjaju osuđenici, stranci i oni koji prelaze na drugu vjeru\nSljedeći članakApsurd: U BiH ima daleko više vlasnika vozila nego zaposlenih


Dubočica Архиве - Страница 6 од 6 - Dnevnik Juga\nPočetna / Tag arhiva: Dubočica (strana 6)\nTag arhiva: Dubočica\nSrdjan Stamenkovic 14/08/2020\tLeskovac, SPORT 0\nOptimizam se sa leskovačke čaršije proširio i na gradski stadion u Leskovcu. Fudbaleri Dubočice danas putuju u Novi Sad gde će sutra odigrati utakmicu 1. kola Prve lige Srbije sa domaćim Kabelom. Leskovčani veruju u sebe i svoj kvalitet i najavljuju golove, osvajanje jednog a nadaju se i sva 3 …\nPRIPREME ZA PRVU LIGU: Leskovačke komunalne službe uređuju kompleks stadiona Dubočice\nSrdjan Stamenkovic 25/07/2020\tDRUŠTVO, Leskovac, SPORT 0\nOdeljenje za zaštitu životne sredine Gradske uprave Grada Leskovca organizovala je danas akciju uređenje kompleksa Gradskog stadiona. U ovoj akciji bili su angažovani zaposleni u JKP Komunalac i PWW. GFK Dubočica će se na osnovu odluke Izvršnog odbora FSS od sledeće sezone takmičiti u Prvoj ligi Srbije gde su uslovi …\nSrdjan Stamenkovic 12/07/2020\tLeskovac, SPORT 0\nU Gradskom fudbalskom klubu Dubočica veliki promet proteklih dana i nedelja. Iako niko sa sigurnošću nije mogao da tvrdi da će Dubočica odlukom Izvršnog odbora FSS biti prekomandovana u Prvu ligu Srbiji, u klubu su odlučili da na vreme počnu pripreme za obe varijante. Ranije je u junu sve dogovoreno …\nZA SOFIJIN PRVI KORAK: Sutra u naselju „Dubočica“ od 10 do 22 časa prikupljanje priloga za malu Sofiju\nSrdjan Stamenkovic 08/05/2020\tDOGAĐAJI, DRUŠTVO, Leskovac, Zanimljivosti 0\nU leskovačkom naselju „Dubočica“ sutra će biti održana još jedna u nizu humanitarnih akcija „Za Sofijin prvi korak“. „U subotu 9. maja od 10 do 22 časa u naselju Dubočica kod terena za male sportove (kod fontane) održaćemo još jednu humanitarnu akciju – dobrovoljno prikupljanje priloga za devojčicu Sofiju koja …


Španija ne želi da igra u kvalifikacijama protiv kosovske reprezentacije - Radio Kontakt Plus\nsport20:29, 09.12.2020Izvor: Sport1/Europa Press, Radio Kontakt Plus\nŽreb kvalifikacija za Mundijal u Kataru 2022. godine najpre je spojio timove Srbije i Kosova, ali je zbog posebnog pravila FIFA-e kosovski tim iz grupe A prebačen u grupu B.\nMeđutim, ni grupa B nije ništa manje "problematična", jer će fudbaleri Kosova odmeriti snage protiv reprezentacija tri države koje nisu priznale jednostrano proglašenu kosovsku nezavisnost - Španije, Grčke i Gruzije.\nKosovo će u okviru kvalifikacija za Svetsko prvenstvo odigrati dva meča i protiv Švedske, koja je priznala kosovsku nezavisnost.\nZa razliku od vlada Grčke i Gruzije, španska vlada ne dozvoljava svojim selekcijama da se takmiče protiv kosovskih timova, ma koji sport da je u pitanju.\nPre odigravanja mečeva španskih i kosovskih reprezentacija potrebno je ukloniti nekoliko diplomatskih prepreka.\nNemački portal sport1.de piše da Španija ne želi da igra protiv reprezentacije Kosova.\n"Španija ne priznaje Kosovo kao nezavisnu državu, ali to ne znači da Španija ne učestvuje na takmičenjima na kojima i je Kosovo jedan od učesnika. To smo već učinili na Mediteranskim igrama 2018. godine i na Svetskom prvenstvu za rukometaše do 21 godine", izjavila je Gonzalez Laja, prenosi Europa Press.\nNa pitanje da li će kosovska zastava biti istaknuta, a himna intonirana tokom mečeva dveju reprezentacija, ministarka je izjavila da to mora da će to biti rešeno "prema pravilima FIFA-e, koja se ne poklapaju sa međunarodnim pravom i priznavanjem nezavinosti država".\nPlanirano je da 31. marta i 8. septembra naredne godine, Španija i Kosovo odmere snage u okviru kvalifikacija za Mundijal koji će biti održan u Kataru 2022. godine.


PADA NORMA, PADA I PLATA Đaci na nastavu u fabriku, a gde će nastavnici?\nDualno obrazovanje, na kome se u reformi obrazovanja insistira, đake seli na nastavu u fabrike i firme na jedan do tri dana, ali se postavlja pitanje šta će za to vreme raditi nastavnici koji su do ove godine predavali stručne predmete.\nDok u Ministarstvu prosvete tvrde da će sve biti u redu, da oni sada postaju važni "koordinatori učenja", nastvnici strahuju da će im biti smanjene norme, pa samim tim i plate, dok u sindikatu dodaju i da će neki ostati bez posla.\nIz Ministarstva je ranije najavljeno da će od septembra ponuda obrazovnih profila po dualnom modelu ili sa elementima dualnog obrazovanja, biti šira i kvalitetnija nego do sada.\n- U 49 srednjih stručnih škola biće realizovan neki od 19 obrazovnih profila koncipiranih za dualni model učenja. Pored toga, postoje i 43 obrazovna profila sa njegovim elementima - kažu iz Ministarstva prosvete.\nKada se sve sabere, dualno obrazovanje će, u većoj ili manjoj meri, ući u 127 škola u 69 gradova i opština širom Srbije, sa ukupnim obuhvatom od 5.751 učenika.\nĐaci koji se opredele za neki od ovih smerova, na praksi će provoditi jedan, dva ili tri dana nedeljno - u zavisnosti od godine učenja.\n- Nastavnici praktične nastave ostaju u sistemu i oni prate kvalitet realizacije učenja kroz rad uz licencirane instruktore u kompanijama i svode kroz postignute ishode ocenu. Oni su, između ostalog, važni "koordinatori učenja" između sticanja i procenjivanja uspešnosti savladane teorije i njene primene u praksi u realnom i savremenom radnom okruženju - ističu iz Ministarstva prosvete.\nDA LI ĆE VAŠE DETE "ZAKAČITI" DUALNO OBRAZOVANJE? Ovo je 49 stručnih škola koje će ga PRIMENJIVATI\nJankovićev pokret za povlačenje Nacrta zakona o dualnom obrazovanju\nDUALNO OBRAZOVANJE NA FAKULTETU Studenti i nastavnici Ekonomskog fakulteta u Nišu rešavali probleme preduzeća\nIz iskustva: nastavnici u gorem položaju\nS druge strane, iskustvo škole koja je iškolovala prvu generaciju po ovom modelu, svedoči drugačije.\n- Nastavnicima se smanjila norma, ali je naša škola velika i to se ne oseti toliko, jer je šira i mogućnost za angažovanjem. Nastavnici imaju obavezu da obilaze đake u fabrikama i firmama, ali je osnovno nerešeno pitanje koliko sati bi oni tamo trebalo da provode, jer se sve to plaća – ističe Ivan Bajić, direktor Tehničke škole "Ivan Sarić" u Subotici.\nKako dodaje, za razliku od učenika medicinskih škola, koje ne primaju na praksu bez mentora, đaci ove tehničke škole mogu i sami da dolaze na praktičnu nastavu u firmama i fabrikama.\nSami plaćaju trošak obilaska\n- Nije isto ni ako su svi učenici u jednom objektu na praksi ili su u nekoliko. Na primer, kod nas su oni prilično udaljeni, te nastavnik koristi dva prevozna sredstva od jednog do drugog ako ide autobusom, dok ako ide kolima, sam plaća benzin i ima trošak – napominje Bajić.\nAntić: Veliki broj ljudi će ostati bez posla\nSlično ističe i Milorad Antić iz Foruma srednjih stručnih škola Beograd.\n- Ukoliko ste imali pet nastavnika za frizera, a đaci sada idu na praksu van škole, dovoljan je jedan da ide da ih obilazi. Zato sam ja predlagao da ti nastavnici polažu da budu glavni instruktori u firmi. Ministar je i sam najavio da će mnogi ostati bez posla, ako se zadrži 20 odsto nastavnika biće dobro - priča Antić.\nVIŠE OD 3.000 NOVIH RADNIH MESTA U JAVNOM SEKTORU Evo ko će dobiti posao u 2018, a koliko ljudi je VIŠAK\nKako on kaže, najavljena reorganizacija u prosveti, kojom je predviđeno smanjenje više od 2.700 radnih normi (jedna norma označava puno radno vreme) u osnovnom i srednjem obrazovanju, a o čemu je "Blic" već pisao, dovodi se u vezu sa dualnim obrazovanjem.\n- Ovaj broj ne tiče se samo srednjih stručnih škola, ali naravno da ima nekih elemenata koji se dovode u vezu - kaže Antić.\nMeđutim, kako tvrdi dr Goran Cvijović, direktor Vazduhoplovne akademije koja od septembra prelazi iz ogleda u sistem i postaju prva škola koja će sve profile imati po dualnom modelu, norma nastavnika ostaje ista kao i ranije.\n- Ranije su učenici sa profesorom odlazili na praksu i dešavalo se da instruktori budu na odmoru. To više neće biti moguće, jer je sada definisano tačno kog dana se šta mora uraditi, ko je instruktor… Nastavnici su i dalje tu važni da sve organizuju, evidentiraju, ocene i provere, njihova norma ostaje ista – ističe Cvijović.\nPosao u Simensu\nInače, prva generacija srednjoškolaca u Subotici koja se opredelila za obrazovni profil bravar-zavarivač, pokrenut kroz projekat dualnog obrazovanja, završila je svoje trogodišnje školovanje i počinje da radi u Simensovoj fabrici vetrogeneratora, saopštila je danas ta kompanija.\nKako je navedeno, na inicijativu Simensa je u Tehničkoj školi "Ivan Sarić" u Subotici 2014. godine uveden novi obrazovni profil bravar-zavarivač, zahvaljujući projektu koji je pokrenula Nemačka organizacija za tehničku saradnju (GIZ), uz podršku Vlade Nemačke i Ministarstva prosvete, nauke i tehnološkog razvoja Srbije. Srednjoškolci su dva puta nedeljno imali praktičnu nastavu u Simensovoj fabrici u Subotici.\n- Pet mladih ljudi ovog meseca kreće na neophodne obuke u fabrici, i uskoro počinju da radi kod nas. Dugoročni cilj saradnje bio je da učenici koji pohađaju ovaj obrazovni smer prođu praktičnu obuku, a da kasnije imaju veću mogućnost zaposlenja u Simensu, što se sada i desilo - istakao je generalni direktor kompanije Simens Udo Ajhlinger.\nPo dualnom modelu uči 30 odsto srpskih đaka, a evo koje su prednosti takvog školovanja


FSS: Sporazumni raskid ugovora s Muslinom | Novine Toronto\nFSS: Sporazumni raskid ugovora s Muslinom\nFudbalski savez Srbije (FSS) i dosadašnji selektor reprezentacije Slavoljub Muslin sporazumno su danas raskinuli ugovor, saopštila je ta organizacija posle sednice Odbora za hitna pitanja.\nFSS se posle sednice u Staroj Pazovi, kojoj je predsedavao prvi čovek Saveza Slaviša Kokeza, zahvalio Muslinu na "dobroj saradnji i ostvarenom rezultatu".\nPomoćnik Muslina i nekadašnji reprezentativac Mladen Krstajić određen je za vršioca dužnosti selektora "A" reprezentacije. On će da predvodi reprezentaciju u naredna dva prijateljska meča, protiv Kine i Južne Koreje.\nMuslin: Ne gledamo na isti način kako treba da izgleda tim\nBEOGRAD, 30. oktobra 2017. (Beta) - Dosadašnji selektor fudbalske reprezentacije Srbije Slavoljub Muslin rekao je danas da nije uspeo da nađe zajednički jezik sa čelnicima Fudbalskog saveza Srbije (FSS) i da je zato došlo do sporazumnog raskida saradnje.\n"Rastali smo se jer ne gledamo na isti način kako treba da izgleda tim na Svetskom prvenstvu u Rusiji. Trenutno nisam u Srbiji, kad se vratim možemo da pričamo na tu temu", rekao je Muslin za list Alo.\nFSS je na današnjoj sednici Odbora za hitna pitanja otpustio Muslina, koji je reprezentaciju Srbije direktno odveo na Svetsko prvenstvo naredne godine u Rusiji.\nZa vršioci dužnosti selektora Srbije postavljen je njegov dosadašnji pomoćnik i nekadašnji reprezentativac Mladen Krstajić, koji će i predvoditi selekciju u predstojeće dve prijateljske utakmice protiv Kine i Južne Koreje.


Danas je u sali Gradske uprave u Boru odražana deveta, ujedno i poslednja u ovoj godini, sednica Štaba za vanredne situacije. Pripremljenost zimske službe na teritoriji grada Bora bila je tema ove sednice. Kako je rečeno na sednici, nabavljeni su potrebni agregati, U Javno komunalnom preduzeću 3.oktobar obezbeđeno je 900 tona soli, a završeno je i servisiranje mehanizacija i opreme, dok je Toplana obezbedila oko 20.000 tona uglja.\n“Lokalna javno komunalna preduzeća i stručne sližbe u potpunosti su spremni za predstojeću zimsku sezonu i siguran sam da neće biti većih problema. Ocenio bih da je 2019. godina bila godina u kojoj smo uradili reorganizaciju Štaba za vanredne situacije i organizovali ga da bude aktivniji i efikasniji. Zahvaljujući preventivnim merama koje smo preduzeli na predupređenju vanrednih situacija, nije bilo ovakvih situacija. Naš Štab za vanredne situacije je odgovoran pravni subjekat koji je spreman da radi na rešavanju vanrednih situacija, a mi smo tu da predvidimo na koji način on treba da reaguje, jer je bezbednost naših sugrađana na prvom mestu.”, ocenio je ovom prilikom gradonačelnik Milikić.\n27.12.2019. u Vesti\nAleksandar Milikić, sednica, zimska sezona, grad Bor, gradonačelnik, službe, spremnost, Štab za vanredne situacije\nLast update: 21-09-20 20:00\nPM10: 21 PM2.5: 44 SO2: 17.6


Prvi slučaj omikrona u Srbiji potvrđen je krajem decembra. Od tada do danas ubrzano raste broj zaraženih, nedeljama je petocifren. Kako izgleda oporavak tih pacijenata i na koje posledice se žale, govorili su za RTS kardiolog profesor Predrag Mitrović i psihijatar profesor Milan Latas.\nGostujući u Dnevniku RTS-a, profesor Mitrović kaže da je za 24 sata dežurstva bilo 145 bolesnika koji su bili u ambulanti Urgentnog centra, od toga 96 koji su se javili zbog kardiovaskularnih tegoba, od 96 – 16 je imalo problema sa bolesti miokarda, a 10 je bilo sa miokarditisom, verovatno posle preležane kovid infekcije.\nGovoreći o starosnoj strukturi pacijenata, Mitrović kaže da je to populacija od 25 do 45 godina, srednja populacija. Definitivno omikron virus, ali i delta, uglavnom sada tu populaciju gađa – starija populacija se više štiti i čuva, dodaje doktor.\n"Opšta populacija doživela je različitu vrstu problematike vezano za samu pandemiju i treće, pojavili su se neki novi psihijatrijski simptomi, sindromi koje nismo uspevali da uklopimo u prethodnu priču i zato je formirana specijalizovana ambulanta koja je posvećena malo ozbiljnijem radu sa pacijentima koji su oboleli od kovida 19, koji su imali različite simptome", kaže Latas.\n"U početku smo radili nesistematično, uspostavili smo dijagnozu postkovid poremećaja sa idejom da napravimo ozbiljniju statistiku šta će se tokom vremena pokazati", kaže Latas.\n"Zamor i malaksalost se oseća, ljudi ne mogu da pređu pet do 10 metara, traje dok ne bude počeo pacijent da se leči – ko se ne bude lečio, može doći do uvećanja srca. Ako mirujemo posle koronavirusa, do tri meseca lakše aktivnosti, nećemo to osetiti", kaže Mitrović.\nVrlo često život nije direktno ugrožen, pati kvalitet života, nije dobar onda kada osete da ne mogu da funkcipnišu kako su ranije funkcionisali onda je vreme da se jave, kaže on.\n"Ako se pacijenti pridržavaju preporuka, neće biti ničega, može biti da se otkrije gledajući ultrazvuk da je možda bila infekcija, može doći i do transplantacije srca", kaže Mitrović\nOporaviti zdravlje – izbegavati preteranu fizičku aktivnost, samo blage šetnje, tri meseca posle preležane infekcije.\nkorona virus srbija Omikron Postkovid